Rezultati pretrage za: Svetska banka\nSvetska banka za ukidanje taksi na srpsku robu\nRegionalni direktor Svetske banke Marko Mantovaneli izjavio je da se ta institucija zalaže za ukidanje taksi od 100 odsto koje je Priština uvela za robu iz Srbije.\nRegion Zapadnog Balkana prepoznat je kao region sa velikim investicionim potencijalom, a to će biti predstavljeno u utorak u Londonu na velikoj konferenciji u organizaciji najuglednijeg međunarodnog ekonomskog dnevnika "Fajnenšel tajms" (FT) i Komorskog investicionog foruma zapadnobalkanske šestorke (KIF).\nGuverner Narodne banke Srbije Jorgovanka Tabaković istakla je danas na sastanku sa predstavnicima Svetske banke da je ekonomsko okruženje u Srbiji stimulativno za poslovanje, kao i da su stvorene dobre osnove za održiv rast i razvojne aktivnosti.\nAna Brnabić sa potpredsednikom Svetske banke za Evropu\nPredsednica Vlade Republike Srbije Ana Brnabić razgovarala je sa potpredsednikom Svetske banke za Evropu i centralnu Aziju Sirilom Milerom o nastavku saradnje i procesu reformi koje Srbija sprovodi u ekonomskoj sferi.\nSrbija ima veliki potencijal da ubrza ekonomski rast, a da bi u tome uspela potrebna joj je nova strategija, odnosno nova agenda rasta kako bi sustigla zemlje Centralne i Istočne Evrope, ukazali su danas predstavnici Svetske banke u Srbiji.\nŽene širom sveta ostvaruju samo tri četvrtine zakonskih prava koje imaju muškarci, što ograničava njihovu mogućnost da dobiju ili pokrenu posao, prema novoj studiji Svetske banke, u kojoj Srbija ima indeks 96,88 u odnosu na maksimalni 100, što je u rangu Islanda.\nTraži se novi lider Svetske banke, ime Ivanke Tramp "u bubnju"\nSvetska banka je pre nekoliko dana saopštila da će njen predsednik Džim Jong Kim podneti ostavku 1. februara, tri godine pre isteka mandata. U Vašingtonu kruži više imena koja bi mogla da ga zamene na toj funkciji. Među njima je i ime predsednikove ćerke, Ivanke Tramp, piše Fajnenšel tajms.


Građani EU sami kreiraju agrarnu politiku - izjasnilo se 25.000 - Evropa i mi\nU prvih šest nedelja otkako je komesar Phil Hogan pokrenuo obimnu konsultaciju o modernizaciji i pojednostavljivanju poljoprivredne politike Evropske unije (Common agricultural policy - CAP), više od 25 hiljada ispitanika je već reklo svoje mišljenje o budućnosti hrane i poljoprivrede u Evropi. Pomenuta konsultacija otvorena je sve do 2. maja, nakon čega će početi analiza i procena hiljada odgovora sve do završne konferencije i prezentacije rezultata koja je planirana za 7. jul u Briselu, saopštava Evropska komisija.\nKonferencija 7. jula biće prva prilika da se rezultati ovog procesa podele sa širom publikom, a oni će biti dostupni i na zvaničnom sajtu Komisije. Prikupljene informacije će zatim\nEvropski komesar Phil Hogan\nbiti iskorišćene kako bi se oformili predlozi Komisije o budućnosti hrane i poljoprivrede u EU, sa fokusom na to kako bi se trenutna strategija mogla pojednostaviti i modernizovati u svom pristupu. Celokupan ovaj proces bi trebalo da bude završen i objelodanjen do kraja godine, dok će zakonodavni predlozi doći u narednoj fazi.\nKonsultacija, koja je u obliku upitnika, daje priliku građanima i organizacijama koje interesuje evropska poljoprivreda i ruralna područja da na ovaj način oblikuje buduću politiku i strategiju. Paralelno sa ovim, Evropska komisija trenutno na terenu prikuplja dokaze o efikasnosti aktuelne poljoprivredne politike, fokusirajući se na brojne probleme koji su obuhvaćeni pomenutim upitnikom.\nTu je uključeno deset ključnih prioriteta (sa njihovim ekonomskim i društvenim uticajem) i njihova učinkovitost u pomoći pri rukovođenju rizicima i ekološkim uticajima, kako bi se što bolje borilo sa klimatskim promenama i približilo ciljevima održivog razvoja.\nPoslednja izmena 31 Mar, 2017 21:50\nTagovi: phil hogan cap evropska komisija poljoprivrede hrane poljoprivredne


PREDSEDNIK.RS: Pet lekarskih divova nesebično daje sebe sugrađanima opštine Alibunar - eVršac\nNa zvaničnoj internet prezentaciji Predsednika Republike Srbije Aleksandra Vučića, u rubrici “Najbolje iz Srbije”, objavljen je tekst o medicinskim radnicima iz Opštine Alibunar, koji Vam prenosimo u celosti.\n“Prošlo je više meseci od registrovanja prvog slučaja Korona virusa u Srbiji, što je dovelo do velikih promena u zdravstvenom sistemu. Mladi doktori i medicinski tehničari, uglavnom sa teritorje opštine Alibunar, u ovom kritičnom momentu su prihvatili težak izazov i stali u prve redove, gde svakodnevno daju svoj veliki doprinos u borbi protiv Korona virusa svojim požrtvovaniim radom i posvećenošću.\nSvakodnevno, iako su pod kompletnom zaštitnom opremom, oni svojim optimizmom, snažnom voljom i velikom ljubavi prema svom pozivu ulažu poslednji atom snage da pomognu svakom građaninu.\nPrema rečima direktorke Doma zdravlja Alibunar, dr Dinke Kožokar Daždea, dom zdravlja se prilagodio novonastaloj situaciji u organizovanju svoje delatnosti, tako što je na početku epidemije formirao posebnu ambulantu za febrilno-respiratorne infekcije. U toj ambulanti radi pet mladih lekara koji sa timom medicinskih sestara i tehničara, kao i sa ostalim nemedicinskim osobljem, savesno, stručno i odgovorno obavljaju svoj humani poziv.\nSvaki lekar tokom svog školovanja se priprema i za ovakve situacije. Epiidemija je svima otežala život u proteklih nekoliko meseci, ali ovaj tim od pet mladih lekara, na svojim plećima nosi veliku odgovornost prema sugrađanima svoje opštine.\nImajući u vidu da kovid ambulanta Alibunar pokriva deset naseljenih mesta sa oko dvadeset hiljada stanovnika, uložen je veliki napor od strane medicinskih radnika, jer je u ambulanti za febrilno-respiratorne infekcije pregledano preko šest hiljada pacijenata. Testiranje pacijenata na COVID-19 se vrši sa tri vrste testa: serološkim, PCR i antigenskim testom.\nPet lekarskih divova, pet heroja naše opštine su ostali u svojoj banatskoj ravnci, stali su u prvu liniju odbrane svojih sugrađana. Svako od njih ima porodicu, svako od njih ima roditelje, prijatelje, ali i svako od njih svoje najmilije ostavlja po strani i nesebično daje sebe da bi pomogli svojim sugrađanima, komšijama, poznanicima, obolelima od Korona virusa.\nObavljajući svoj lekarski poziv u otežanim uslovima iz sebe izvlače poslednje atome snage, ali oni ne posustaju. Njihova misija, njihova želja da se pobedi ova globalna epidemija je jača i od umora i od straha, njihova borba protiv virusa se nastavlja. U razgovoru sa svakim od njih rekli su nam isto „Zdravlje njihovih sugrađana je prioritet i oni neće stati, ni danas, ni sutra, dokle god to bude bilo potrebno, oni će se boriti”.\nMožda se zapitamo šta se to danas dešava u svetu, da li nas je ova pandemija promenila, ali u susretu sa zdravstvenim radnicima mi jasno vidimo da se sveti principi lekarskog poziva nisu promenili, oni se itekako poštuju. Sasvim sigurno možemo raći da zdravstveni radnici časno, savesno, odgovorno i stručno obavljaju svoj posao. Oni su naši heroji, oni su naša nada, oni su naši prijatelji i oni su ono najbolje u našoj opštini. Oni zaslužuju naše poštovanje, respekt i uvažavanje.”


Studentski kulturni centar : Južne vesti\nPosle više od godinu dana ansambl niškog Akademskog ponovo pred publikom\n08:44, 27. 5. 2021.\nPosle više od godinu dana pauze zbog pandemije, glumci Akademskog pozorišta ponovo igraju za svoju publiku, a sezonu otvaraju na pozornici niškog Narodnog pozorišta predstavom Tajna stare vodenice. Izvođenje komada koji je rađen po istoimenoj knjizi niškog pisca Miloša Petkovića zakazano je za ponedeljak, 31. maja od 19:30.\nPočinje Međunarodni festival folklora, nastupi se mogu pratiti onlajn\n10:35, 13. 12. 2020.\nZbog epidemije ove godine folklorni ansambli iz različitih krajeva sveta nisu stigli u Niš na Međunarodni studentski festival folklora, ali je Studentski kulturni centar odlučio da se tradicija ne prekine i zainteresovani će njihove nastupe moći da prate onlajn, 13. i 14. decembra od 20 sati.\nU Nišu počinje pozorišni studentski festival "Urban fest"\n14:50, 1. 9. 2019.\nLjubitelji pozorišta imaće prilike da od večeras pa do 5. septembra u bašti Banovine pogledaju 10 predstava. Pred Nišlijama će na festivalu "Urban fest" nastupiti mladi ansambli iz Rusije, Banja Luke, Beograda, Novog Sada i Kragujevca.\n"Urban fest" počinje 1. septembra\n14:47, 29. 8. 2019.\nNa 15. Međunarodnom studentskom festivalu “Urban fest” na kome će se od 1. do 5. septembra mladi glumci izvešće 10 predstava u dvorišitu Banovine. Organizatori očekuju ansamble iz Rusije, Belgoroda, Banja Luke, Beograda, Novog Sada i Kragujevca. Kako je najavljeno, novina ove godine su okrugli stolovi otvoreni za sve koji želi da se uključe u razgovor o predstavama i pozorištu.\n10 predstava na 15. "Urban festu" u Nišu\n10:53, 27. 8. 2019.\nPočetak septembra će, prema tradiciji, doneti Međunarodni studentski pozorišni festival "Urban fest" koji će ove godine biti održan jubilarni 15. put. Niš će tako od 1. do 5. septembra biti domaćin glumaca iz Rusije, Republike Srpske i Srbije.


RADNIČKI OSVOJIO LMK U KATEGORIJI Ž16 - iKragujevac\nOd samog početka šampionata,iako najmlađa selekcija u ligi,su zaposele čelno mesto na tabeli I održale se do samog kraja uz sve pobede I samo jedan poraz u poslednjoj uitakmici koja nije odlučivala o plasmanu.Veliki uspeh ove generacije će biti krunisan odlaskom na završni šampionat države.\n- Jako sam ponosna na sve igračice na postignutom uspehu. Od početka sezone u Ligi mlađih kategorija, zauzimale smo prvo mesto i drago mi je što smo i na kraju ostale na pijedestalu. Nažalost, u toku sezone nas je zadesilo par teških povreda nama jako bitnih igračica i morale smo da se i psihički i na terenu izborimo sa tim.\nOgromnom željom uspele smo da prevaziđemo taj problem i tako se plasiramo na državno prvenstvo, koje ce se održati 15 i 16. juna u Šapcu, kao prve u regionu.\nZaista je veliki uspeh biti u 12 najboljih ekipa u Srbiji. Verujem u svoje igračice da će svojom posvećenošću, željom i borbenošću prikazanoj tokom cele godine,smoći snage da izborimo dobar plasman na nivou države – istakla je kapiten trofejne generacije devojčica Radničkog Tijana Petrović.


Mercedesovi farovi za bezbjedniju vožnju\nFoto: Ilustracija | Mercedesovi farovi za bezbjedniju vožnju\nN.N. 20.08.2018 16:24\nPored svoje osnovne uloge – osvjetljavanja puta ispred vozila, Digital Light farovi u stanju su da projektuju na kolovoz razne simbole kojima obavještavaju ili upozoravaju vozača, kako bi vožnju učinili bezbjednijom.\nMercedesova nova tehnologija farova, nazvana Digital Light, predstavljena je na jedom od najprestižnijih modela njemačkog proizvođača, Maybachu S klase.\nSistem, koji u sebi sadrži neke funkcije klasičnog "head-up" displeja, koristi set visokokvalitetnih LED svjetlosnih izvora koji su u stanju da precizno "iscrtaju" predefinisane simbole na asfaltu tokom vožnje, ali i da "ispisuju" određene poruke.\nU Mercedesu kažu da je ova tehnologija osmišljena kako bi dodatno upozorila vozače na neku opsnost na putu koje možda nije ni svjestan ili da bi ga obavijestila o nekom važnom saobraćajnom znaku koji je propustio da vidi.\nSistem se, pored LED sijalica, sastoji i od kamera i senzora koji su zaduženi za detekciju potencijalne opasnosti u saobraćaju.\nNjemački proizvođač navodi da Digital Light tehnologija može da pomogne vozaču u navigaciji tako što će prije mesta na kome treba da promijeni pravac kretanja projektovati odgovarajuću strelicu na kolovoz.\nOsim toga, može da upozori vozača da njegov automobil nailazi na dio puta gdje postoji opasnost od stvaranja leda i klizavice, ali i da mu da do znanja da se na putu ispred njega odvijaju radovi.\nTakođe će ga upozoriti na promjenu ograničenja brzine na dionici kojom vozi, a uz pomoć senzora i kamera sistem može da detektuje pješaka na putu u uslovima loše vidljivosti, da ga posebno osvijetli farovima i projektuje na asfalt strelicu koja pokazuje gdje se pješak tačno nalazi.\nU slučaju da se u traci ispred automobila nalaze zaustavljena vozila, sistem će projektovati brojeve koji pokazuju rastojanje od njih.\nKako bi promovisao Digital Light tehnologiju i pokazao koliko su efikasna i precizna ova LED svetla, Mercedes je snimio video u kome parkirani M.\nMercedes Svjetla Farovi


UIO BiH raspisala novi oglas za kupovinu poslovnog objekta u Banjoj Luci - Akta.ba\nUIO BiH raspisala novi oglas za kupovinu poslovnog objekta u Banjoj Luci\n07.12.2020. 07:49 / Izvor: Akta.ba\nUprava za indirektno oporezivanje BiH (UIO BiH) i nakon niza neuspjelih pokušaja pronalaska adekvatnog poslovnog objekta u Banjoj Luci raspisala je novi javni poziv za prikupljanje ponuda za kupovinu zgrade za smještaj zaposlenih u središnjem uredu UIO BiH, kao i u Regionalnom centru Banja Luka.\nKako se navodi, poslovni objekat može da bude najviše tri kilometra udaljen od centra Banja Luke.\n"Objekat treba da sadrži kancelarijski prostor pogodan za obavjljanje djelatnosti UIO BiH, kao i svu potrebnu tehničko-investicionu i izvedbenu projektnu dokumentaciju, te ostalu dokumentaciju i upotrebnu dozvolu", ističe se u tenderskoj dokumentaciji.\nPored toga, objekat treba da ima dvije cijeline, od kojih je jedna površine od oko 8.500 m2 namijenjenih za središnji ured i druga površine 3.500 m2 za banjalučki regionalni centar. Također, potreban je prostor za parking i tehničke prostorije od dodatnih 3.000 m2, zajedno ili odvojeno po cjelinama.\nRok za dostavljanje ponuda je 23. decembar, a ugovor će se dodijeliti na osnovu ekonomski najpovoljnije ponude.\nJavno otvaranje ponuda zakazano je za 23. decembra u 12:15 časova na adresi UIO BiH u Banjoj Luci.


Tag / Amnesti internešenel / Vesti online\n"Hrvatska i dalje diskriminiše Srbe i Rome"\nU Hrvatskoj i dalje traje diskriminacija Srba i Roma, navodi se u godišnjem izveštaju svetske Organizacije za ljudska prava "Amnesti internešnal" u kojem se napominje da se prošle godine zemlja...\nRusija: Lažu da smo izvršili ratni zločin u Siriji!\nIzveštaj nevladine organizacije "Amnesti Internešenel" (AI), u kojem se navodi da se neki ruski vazdušni napadi u Siriji mogu smatrati ratnim zločinima, pristrasan je i sadrži neosnovane...\nAmnesti: Ukinite zakon o bogohuljenju\nMeđunarodna organizacija Amnesti internešenel zatražila je danas od indonežanskih vlasti da ukinu zakon i sve odredbe koje kažnjavaju bogohuljenje.\n"Rusi, odmah da oslobodite političke zatvorenike!"\nMeđunarodna organizacija Amnesti internešenal (AI) pozvala je u sredu ruske vlasti da "neodložno i bezuslovno oslobode sve političke zatvornike", nakon što je u sredu ruska Državna duma...\nAI: EU ostavila Sirijce na cedilu\nEvropski lideri treba da se stide zbog toga što nisu spremni da u svojim zemljama prime veći broj izbeglica iz Sirije, saopštila je organizacija za zaštitu ljudskih prava "Amnesti internešenel".\nAmnesti: Radnike migrante u Kataru tretiraju kao stoku!\nGrađevinske firme u Kataru zloupotrebljavaju radnike migrante, zaposlene na projektima vezanim za Svetsko fudbalsko prvenstvo 2022. godine i "tretiraju ih kao stoku", navodi se u izveštaju...\n"Ukinite kaznu odsecanja šake i stopala"\nOrganizacija za zaštitu ljudskih prava Amnesti internešenel je zatražila od vlasti u Jemenu da ukine "surovo kažnjavanje" osuđenih za oružni napad odsecanjem šake i stopala.


Junajted grupa: Telekom kao preprodavac programa RTS-a ne sme da diskriminiše gradjane u dijaspori | Novinska agencija Beta\nEKONOMIJA | 05.03.2019 09:40 > 05.03 09:55\nJunajted grupa: Telekom kao preprodavac programa RTS-a ne sme da diskriminiše gradjane u dijaspori\nJunajted (United) grupa danas je ocenila da Telekom Srbija kao preprodavac programa Radio televizije Srbije (RTS) ne sme da diskriminiše gradjane u dijaspori različitim cenama.\n"Gradjanima u dijaspori se cenovnom politikom Telekoma uskraćuju pravo da u budućnosti gledaju programe javnog servisa", navodi Junajted grupa u saopštenju.\nKako je istaknuto, Telekom je "različito procenio gradjane u dijaspori, tražeći za program RTS u nekoj zemlji 20 centi, a u nekoj drugoj čak 1,2 evra, a nisu odgovorili kojom su skalom merili ko koliko vredi".\n"Telekom obmanjuje javnost uveravajuću korisnike da je njihova cena od 1,2 evro 'korektna' i da Junajted grupa zaradjuje 15 evra po korisniku. Odbijaju opet da kažu jedinu istinu, a to je da za 15,9 evra preko NET TV gledaocima omogućavamo gledanje 200 televizijskih kanala i slušanje 200 radio stanica", navela je Junajted grupa.\nOcenjeno je da "preprodavac Telekom, koji prodaje programe RTS-a u dijaspori, a koje su već platili gradjani i država Srbija sa 90 miliona evra godišnje, tako diskriminiše gledaoce i ostavlja nekoliko stotina hiljada gradjana bez programa nacionalne televizije".\n"Misija javnih servisa je da svim gradjanima pod jednakim uslovima omoguće da gledaju program iz matične zemlje i tako očuvaju svoj jezik, kulturu i običaje. Na tu misiju zaboravio je Telekom kada je uputio zahtev sa 20 puta višim cenama mesečno po korisniku", ukazala je Junajted grupa.\n"Svim javnim servisima u regionu i Evropi očigledno je najvažniji odnos prema gledaocima, jer su već donirani od države ili od gradjana putem pretplate, a podsećamo RTS se finansira i na jedan i drugi način. Zbog toga su birokratska obrazloženja Telekoma potpuno neutemeljana, jer smo već upozoravali javnost kakav će biti efekat saradnje izmedju RTS i Telekoma", istakla je Junajted grupa.\nIstaknuto je da Junajted grupa "beleži konstantan rast broja korisnika zahvaljujući superiornoj ponudi koja obuhvata najbolji informativni, filmski, serijski i sportski program".\nNajavljeno je da će Junajted grupa "nastaviti da se pravnim sredstvima bori protiv diskriminacije gradjana koji žive u inostranstvu, jer smatramo da je naša obaveza da obezbedimo nacionalni program svim gledaocima u dijaspori po fer uslovima, jer je taj program već plaćen novcem gradjana Srbije".\n"SBB svoje kanale prodaje po ceni od oko dva evra, dok istovremeno RTS-ove kanale želi da plati po 33 puta nižoj ceni, iako su RTS-ovi kanali gledaniji od kanala SBB", ocenio je Telekom u saopštenju.


Kosovsko-srbijanski ministarski sastanak\nOvog petka, kako se očekuje, u Beču će se sastati ministri lokalne uprave u vladama Kosova i Srbije, Lutfi Haziri i Zoran Lončar, kako bi razgovarali o decentralizaciji. Međunarodna administracija i Vlada Kosova su podržali Hazirija u realizaciji sastanka.\nDirektor Kancelarije za informisanje UNMIK-a Hua Jiang je izjavila Radiju Slobodna Evropa da je UNMIK podsticao takve sastanke između suseda:\n“Neposredni dijalog je normalno pitanje i treba da se razvija između suseda i, kao što je poznato, šef UNMIK-a je neprekidno vršio pritisak na obe strane da se sastanu.»\nJiang ističe kako Vlada sada ima više ovlašćenja da razgovara sa Beogradom, kako o agendi, tako i o mestu sastanka. Premijer podržava ministra Hazirija da razgovara sa Beogradom o svim tehničkim stvarima koje ne zadiru u pitanja statusa Kosova, ističe za naš program Avni Arifi, visoki savetnik premijera Kosova:\n“Radi se o informativnoj poseti, koja se odnosi na decentralizaciju uopšte, o povratku katastarskih dokumenata kao i o potpisivanju protokola koji je u pripremi. Sve su to pitanja koja su od interesa za kosovsko društvo.“\nU vezi sa decentralizacijom, predstavnici Vlade Kosova će, prema Arifiju, informisati Vladu Srbije o projektima i idejama koje pokušavaju da ostvare. U analizama i ocenama, koje se čuju na Kosovu, se ističe kako se očekuje da se sastanak u Beču održi ovog petka i da je on deo zahteva ambasadora Kaj Ejdea prema Vladi Kosova da o decentralizaciji razgovara i sa Beogradom i da se još jednom razmotri mogućnost uključivanja najveće političke grupacije Srba na Kosovu, Srpske liste za Kosovo i Metohiju, u ovaj proces.\nLider ove liste Oliver Ivanović ističe kako do sada nema informacija o održavanju takvog sastanka, ali smatra da na tom sastanku svakako treba da budu i predstavnici kosovsklih Srba:\n«Nesumnjivo, nijedan sastanak koji se održava po pitanjima vezanim za Kosovo i Metohiju ne može da se održava bez kosovskih Srba, jer, na kraju krajeva, o našoj se sudbini radi i sasvim je normalno da mi imamo aktivnu ulogu u takvim razgovorima. Ja sam inače od samog početka pristalica takvog koncerpta. Nesumnjivo da Beograd ima svoje mesto u tim razgovorima, ali ja mislim da će to mesto biti izuzetno važno u najvažnijem delu tog razgovora, kada se bude razgovaralo o statusu.“\nNajavljeni sastanak u Beču biće prvi sastanak na tako visokom nivou između predstavnika vlada u Prištini i Beogradu. Istovremeno, tehnički dijalog između Prištine i Beograda funkcionise u okviru četiri radne grupe, koje se, prema dosadašnjoj praksi, sastaju svaka tri meseca.


7. decembra 2018. Katarina PetrovićLeave a Comment on Održana edukacija za članove komisije i potkomisija za komasaciju\nEdukacija za članove komisije za komasaciju i članove potkomisije za procenu zemljišta na komasacionom području i potkomisije za utvrđivanje dugogodišnjih zasada i stalnih objekata, održana je juče u Velikoj sali Skupštine opštine.\nPored već pomenutih članova komisije i potkomisije, edukaciji su prisustvovali i odbor učesnika sastavljen od svih predstavnika komasacionih područija sedam katastarskih opština i zainteresovani učesnici.\n– Zadatak članova ove dve potkomisije je da procene celokupno zemljište na komasacionom području, utvrde sve dugogodišnje zasade i stalne objekte koji će ostati u stanju u kom su i zatečeni, kao i zasade koji su zapušteni i moraju da se krče odnosno uklone – kaže Miroslava Opačić predsednik komisije za komasaciju.\nDragan Jokić, geodetski inženjer, specijalista za komasaciju zemljišta, ističe da je komasacija jedan multidisciplinarni postupak koji obuhvata ukrupnjavanje poljoprivrednih parcela i preraspodelu vlasništva nad njima, planiranje poljoprivredne proizvodnje, projektovanje, izgradnju i restauraciju poljskih puteva, irigacionih sistema i šumskih pojaseva. Uređenje zemljišne teritorije podrazumeva sistem prostorno-planskih, tehničkih, pravnih i ekonomsko-socijalnih mera koje društvena zajednica preduzima za temeljno poboljšanje prirodnih, privrednih i ekoloških uslova zemljišne teritorije s ciljem obezbeđenja kvalitetnijih uslova života i rada i zaštite životne sredine Komasacija zemljišta se sprovodi sa ciljem ukrupnjavanja poseda i stvaranja većih poljoprivrednih parcela pravilnijeg oblika sa željom postizanja veće produktivnosti kod poljoprivredne proizvodnje.\nNa teritoriji opštine Sokobanja procesom komasacije biće obuhvaćen potez od Sokobanje do Bovanskog jezera površine 956 hektara. Prema rečima Jokića, u toku procesa komasacije najviše posla na teritoriji naše opštine biće oko regulacije vodotoka, a sam period sprovođenja projekta komasacije u proseku traje oko dve godine.\n24. novembra 2020. Katarina Petrović\n30. novembra 2018. 30. novembra 2018. Katarina Petrović\nMUP raspisao konkurs za vatrogasce\n3. aprila 2019. 4. aprila 2019. Redakcija


Kolumne: Zorana Mihajlović: Ana Brnabić će biti ekonomski, a Ivica Dačić politički premijer\nZorana Mihajlović: Ana Brnabić će biti ekonomski, a Ivica Dačić politički premijer\nPotpredsednica Vlade Srbije i ministarka građevinarstva i saobraćaja Zorana Mijajlović izjavila je da će novi kabinet imati više resora, veće učešće Socijalističke partije Srbije, ali i jednu vrstu podele premijerskog posla.\n"Kako je predsednik (Aleksandar) Vučić rekao, da parafraziram, (premijerka) Ana Brnabić će biti 'ekonomski', a (potpredsednik vlade) Ivica Dačić 'politički' premijer. Kako u dosadašnjoj praksi ovo nismo imali, od izuzetne važnosti je da između njih dvoje postoji dobra saradnja, kako podela posla ne bi dovela do neke vrste dvovlašća", rekla je Mihajlovićeva za list "Alo", a preneo u saopštenju njen kabinet.\nTek će se videti kako će u praksi to da funkcioniše, ali, dodala je, "verujem da je predsednik Vučić pažljivo procenio kad se odlučio za ovaj model".\nMinistarka je dodala da je od izuzetnog ekonomskog i političkog značaja za Srbiju da narednih godina iskoristi sav potencijal koji pruža najveći globalni projekat "Jedan pojas - jedan put" koji sprovodi Kina.\nMihajlovićeva je podsetila da se godinama zalagala da žene vode Srbiju, ali ne samo formalno, već promenom načina vođenja politike.\n"Izbor Ane Brnabić za mandatara značajan je zato što će prvi put žena biti na čelu Vlade Srbije. Ali, to će Ani doneti i veće opterećenje, jer ona sigurno ne želi da ostane upamćena samo kao 'žena premijer', već kao 'žena uspešan premijer'. Taj teret neće biti lak i zato sve žene treba da pomognu koliko mogu", rekla je Zorana Mihajlović.


8. Turistički forum Srbije\nU periodu od 10. do 12. maja Turistička organizacija opštine Inđija prisustvovala je 8. Turističkom forumu Srbije koji se održao u Sokobanji. Organizator ovog skupa je kao i prethodnih godina bila Turistička organizacija Srbije, a ovogodišnji domaćin skupa Organizacija za turizam i kulutru Sokobanja. Forum je okupio predstavnike brojnih turističkih organizacija iz cele Srbije, predstavnike turističkih mesta i regija, kao i predstavnike Ministarstvatrgovine, turizma i telekomunikacija.\nUčesnici foruma su imali priliku da se upoznaju sa najnovijim istraživanjima tržišta, aktuelnim i planiranim konkursima za predstavnike turističke privrede, strateškim dokumentima vezanim za razvoj turizma na teritoriji Republike Srbije kao i drugim aktuelnim temama iz oblasti turizma i kulture. Prisutnima su se, pored brojnih predavača, obratili i direktorka Turističke organizacije Srbije, gospođa Marija Labović, kao i gospodin Aleksandar N. Denda, savetnik potpredsednika Vlade Republike Srbije.


Kinesko tržište nova šansa za proizvođače mesa iz Srpske /VIDEO/ - NTV Arena\nKinesko tržište nova šansa za proizvođače mesa iz Srpske /VIDEO/\nO mogućnostima izvoza mesa iz BiH na tržište Kine, razgovaralo se danas u Bijeljini. Cilj je kažu nadležni pored tržišta Turske obezbijediti dodatni plasman u druge zemlje, kako bi se rasteretile domaće farme i održala proizvodnja, koja je suočena sa problemima usljed pandemije virusa korona.\nProblem plasmana mesa istakao se kao jedan od većih za vrijeme pandemije virusa korona, što je opteretilo domaće farme i proizvođače povelo u veće gubitke. Kako bi se stanje popravilo i održala domaća proizvodnja potrebno je obezbijediti siguran plasman što se može uraditi otvaranjem novih tržišta.\nInteresovanje za ovaj važan posao iskazali su predstavnici kineskih kompanija koji su danas u Bijeljini o ovom aranžmanu razgovartali sa nadležnim sa državnog, entiteskog i lokalnog nivoa.\nFarme su pune i u najvećem poljoprivrednom kraju Srpske, pa se posljednjih dana vode intenzivni razgovori na terenu sa proizvođačima i prerađivačima kako bi se pronašao pravi način za prevazilaženje poteškoća u plasmanu.\nNašim poljoprivrednicima i prerađivačima treba siguran plasman i stabilni ugovori da bi znali kako planirati proizvodnju, a mi ne možemo sjediti skrštenih ruku i moramo naći nova tržišta, poručuje ministar Staša Košarac.\nKancelarija za veterinarstvo će u što je moguće kraćem roku popuniti upitnik, nakon čega će biti obaviješten o svemu ambasador BiH u Kini, te kineski ambasador u BiH i zatražićemo da se proces izvoza mesa iz BiH u Kinu ubrza, kaže Košarac.\nTags: bijeljina, izvoz mesa, kina, meso, mico micic, stasa kosarac\nTrivić: Nastava u školi uz poštovanje struke i epidemioloških mjera /VIDEO/\nPonovo haos u Velikoj Kladuši: Masovna tuča migranata, policija nije obaviještena /VIDEO/


Radinac dobija automatsku mernu stanicu za praćenje kvaliteta vazduha - Izazov\nRadio-televizija Srbije\t 21. oktobra 2021. 18:40\n"HBIS grupa" Srbija je sprovela nabavku i izabrala stanicu koja u svemu odgovara postavljenim zahtevima. Automatska merna stanica biće, po odluci Agencije, postavljena u selu Radinac i to najkasnije u naredna četiri meseca.\nPozitivni efekti na očuvanje zaštite životne sredine tek se očekuju u narednim mesecima u "HBIS grupa" Srbija, a razlog tome su kapitalni investicioni projekti koji su u završnoj fazi.\nOd projekata za očuvanje energije i unapređenje zaštite životne sredine, na Novoj agloliniji, Koračnoj peći i Rezervoaru za visokopećni gas se radi punom parom, dok je Konvertor broj 2 na Čeličani završen još prošle godine.\nNova postrojenja su opremljena naprednom i sofisticiranom opremom, pa tako Projekat ekološke konstrukcije sistema tretiranja sirovina (Nova aglolinija) ima izuzetno dobar sistem trostrukog otprašivanja, koji sadrži elektrostatičke i vrećaste filtere i odsumporavanje gasova, kao novinu.\nKada nova postrojenja budu pokrenuta, tokom čitave 2022. godine moći će da se prate pozitivni efekti njihovog rada.\nTrenutno stručnjaci iz Kine obučavaju zaposlene za rad na ova tri najveća postrojenja, što govori o temeljitom i ozbiljnom pristupu i "HBIS grupa" i kompanije "HBIS Srbija".\n"Uhodavanje, kvalitet rada sa novom tehnologijom i bezbednost svih zaposlenih i lokalne zajednice je imperativ kompanije HBIS u ovim finalnim poslovima. Nova postrojenja, u koja je uloženo preko 300 miliona evra, tek su početak sveukupnog napretka u oblasti zaštite životne sredine u železari u Smederevu", navodi se u saopštenju kompanije "HBIS Srbija".


Beograd i Crvena Zvezda u punom sjaju | Blog | Novi Apartmani Beograd\nBeograd i Crvena Zvezda u punom sjaju\nCrvena Zvezda uspela je da obezbedi plasman u elitna evropska takmičenja i u fudbalu i u košarci, pa će Beograd biti domaćin vrhunskih sportskih dešavanja.\nProšle godine je vest da je Crvena Zvezda uspela da se domogne elitnog evropskog takmičenja zaista zvučala senzacionalno. Međutim, ponavljanje ovog uspeha zaista predstavlja vrhunski uspeh jednog velikog srpskog i evropskog kluba koji se poslednje dve decenije nalazi u zapećku, marginalizovan i skrajnut na dno, a sve zbog već svima poznatih nesrećnih dešavanja koja su vladala u ovom regionu.\nZvezda je upravo predstavljala personifikaciju brojnih loših stvari i odluka iz devedesetih godina, pa su zbog svega toga uspesi koje ovaj veliki klub beleži u dva najpopularnija sporta još više dobili na važnosti.\nŠto se “najvažnije sporedne stvari na svetu” tiče, fudbalski klub Crvena Zvezda ove godine će ponovo ugostiti neke od najboljih evropskih klubova. Tako će na stadionu Rajko Mitić zaigrati prvotimci fenomenalnog Bajerna, a tu će biti i predstavnik čuvene Premier lige Totenhem, koji će zbog trenutnog raspleta situacije sa ostrva doleteti u najjačem sastavu i sa velikom željom da Zvezdi uzmu sva tri boda.\nCrvena Zvezda je već odigrala dve utakmice, jednu u Minhenu koju je očekivano izgubila od neverovatne fudbalske mašine zvane Bajern, dok je drugu utakmicu odigrala u Beogradu, gde je u goste došao bratski tim iz Atine. Tada je i zabeležena i veoma važna pobeda Crvene Zvezde koja otvara brojne nade i mogućnosti ne samo za klub, već i za ceo klupski fudbal Srbije uzimajući u vidu nove kvote kojima će se odigrati ko će u narednom periodu igrati u elitnim evropskim takmičenjima.\nMeđutim, fudbal nije jedini sport u kome najveći srpski klub ove godine briljira. Tako je košarkaški klub Crvena Zvezda uspeo da se ponovo plasira i zaigra elitno evropsko košarkaško takmičenje – Evroligu, pa će Beograd imati zadovoljstvo da ugosti i velikane starog kontinenta i u ovom sportu, koji je tradicionalno veoma voljen u Srbiji.\nTako će srpska prestonica imati priliku da ove zime ugosti neka od najvećih imena evropske i svetske košarke i neke od najvećih košarkaških klubova u svetu. Tako će tokom oktobra u Beograd doputovati turski Fenerbahče, velika Barselona, zatim ruski Kimki, dok će do kraja godine Beograd posetiti i Real Madrid, Lion, Valensija, Baskonija, zatim, ponovo Olimpijakos – ovaj put za mejdan u košarci, dok početkom sledeće godine u Beograd gostuje i Bajern (nadajmo se boljem izdanju naših momaka, nego li u fudbalu), Žalgiris, Alba, Anadolu, Panatenaikos, CSK, Makabi, Milano i Zenit.\nZbog silnih predstojećih velikih sportskih mečeva i nadmetanja u dva najpopularnija sporta na ovim prostorima opravdano se očekuje da će Beograd u naletima opsedati veliki broj turista, kako iz regiona, tako i iz Evrope i sveta. Ako tome dodamo i činjenicu da se naka od ovih brojnih i interesantnih nadmetanja održavaju u periodu neposredno pre i nakon dočeka Nove godine, praznika koji, sada već, poslovično predstavlja vreme kada veliki broj turista posećuje Beograd, sasvim je jasno što vas mi sa Novih apartmana sada već pozivamo da na vreme rezervišete svoj smeštaj i obezbedite apartman koji vam odgovara. Koju god lokaciju odabrali, sigurni smo da nećete pogrešiti, jer su lokacije odigravanja svih gore navedenih sportskih dešavanja veoma dobro povezane. Ipak, ukoliko planirate da pratite dešavanja na fudbalskom stadionu Rajko Mitić, ipak vam predlažemo da pogledate neki od apartmana iz sekcija Vračar i Strogi centar, dok ukoliko planirate da pratite košarkaška nadmetanja, možda je Novi Beograd idealna sekcija za vas.\nNa kraju, ostaje nam samo da Crvenoj Zvezdi poželimo srećne predstojeće utakmice, a svim gostima Beograda uživanje u praćenju sportskih nadmetanja, kao i čarima prestonice Srbije.


Remek dela – Otpakivanje mode – Indeks Vesti – Najvažnije vesti iz Srbije i regiona\nNaslovna > Slobodno vreme > Život > Remek dela – Otpakivanje mode\nRemek dela – Otpakivanje mode\nRTV Vojvodina 02/09/2016 Život 0\nSvake jeseni najspektakularniji društveni događaj u umetničkim i modnim krugovima Njujorka je svečano otvaranje najvažnije izložbe u sezoni 2016/17 u Institutu za kostim Metropoliten muzeja, koja će biti otvorena 18. novembra i trajaće do 5. februara.\nOve godine, izložba je nazvana "Remek dela-otpakivanje mode", a biće prikazani najlepši ženski i nekoliko muških kostima sa asesoarima kojima je obogaćena stalna kolekcija Muzeja tokom protekle decenije.\n"Naš zadatak je bio da prikažemo modu kao živu umetnost koja je postala deo istorije određenog perioda", izjavila je kustoskinja.\n"Tokom sedam decenija otkako je Institut za kostim postao deo Metropoliten muzeja naš koncept sakupljanja eksponata se pomakao od stvaranja kolekcije visoke mode zapadne kulture koja poseduje enciklopedijsku širinu do veoma selektivno odabranih primera remek dela umetnosti kostima", obrazložio je koncept Instituta Bolton koji je jedan od vodećih kustosa.\nIzložba obuhvata oko 60 eksponata remek dela od ranog 18 veka do naših dana Glavna dvorana biće organizovana po hronološkom redu, a eksponati su izloženi u sanducima za slanje i na viljuškarima uz detaljna objašnjenja kakvu su ulogu imali u formiranju stila jednog vremena. Tako je stvoren ambijent koji podseća na magacin u koji je upravo stigla nova pošiljka.\nNeke nove akvizicije biće izložene sa primercima starih eksponata iz stalne kolekcije da bi se bolje istakla njihova estetska vrednost.\nUpravo kupljena toaleta Džona Galiana rađena za kolekciju Mezon Margiela iz 2015, biće izložena uz haljinu Kristobala balensijage iz 1964. A Holstonova večenja haljina iz ranih osamdesetih godina 20 veka biće postavljena uz toalete kreatora Vionea iz tridesetih godina.\nU drugoj sali biće postavljeni modeli koje su poklonili kreatori u čast Harolda glavnog kustosa Instituta za kostim koji se penzionisao prošle godine.\n"Iako se moda često odbacuje kao trenutni hira jer veoma brzo reaguje na promene stila, ona je najbolji i najbrži pokazatelj novih trendova u shvatanju lepoga i duha vremena. Novi modeli se često inspirišu nekim prošlim vremenima,ali su tako vešto uklopljeni u aktuelna estetska kretanja da živo odražavaju forme, motive i teme vremena u kome su nastali", primetila je Reganova.\nKreatori čiji će se modeli naći na izložbi su Azedine Ajala, Balensijaga, Džefri Bin, Viviej Vestvud, Jodži Jamamoto…\nIgra prestola dobila rekordan broj Emija


DODIK HOĆE SA SDS-OM, ALI: 'SNSD nema namjeru da pravi koaliciju sa PDP-om' | Slobodna Bosna\nDODIK HOĆE SA SDS-OM, ALI: "SNSD nema namjeru da pravi koaliciju sa PDP-om"\n"Čekamo zvanično proglašenje izbornih rezultata da bi i formalno pravno krenuli u konstituisanje novog saziva Narodne skupštine i Vlade Republike Srpske", rekao je Srni Dodik, koji je i lider SNSD-a.\n"To će naravno biti pitanje formalnosti, jer smo mi unutar SNSD na tu temu već obavili razgovore. Međutim, pored saglasnosti o imenu mandatara moramo ispoštovati i stranačka pravila i procedure, ali i dodatno naglastiti naša programska načela", rekao je Dodik.\n"To gledam kao patriotski čin ljudi koji su direktno nagrađeni mandatima u Narodnoj skupštini Srpske ili parlamentu BiH. Po svemu sudeći imaćemo izuzetno stabilnu skupštinsku većinu, tako da će i Narodna skupština i Vlada moći da funkcionišu dosta relaksirano, bez bespotrebnih zastoja, fokusirajući se na ozbiljne poslove koji nas čekaju", rekao je Dodik.\n"U ekipi za Republiku Srpsku neće biti ni onih pripadnika stranaka koji su naši dugogodišnji koalicioni partneri, koju su špekulisali i kalkislai u izbronom procesu sa koalicionim mandatima", rekao je Dodik.\n"Oni u SDS-u koji su se vratili rodoljublju i patriotizmu, a kako vidimo ima ih, dobrodošli su i sa njima ćemo raditi zajedno u interesu Republike Srpske", rekao je Dodik.\n"Umjesto što narodu šalju lažne poruke da ih je neko zvao, da su navodno pokradeni, da su ovo ili ono, preporučujem im da preispitaju svoje politike i svoje ponašanje, za koje ih je naš narod na proteklim izborima kaznio. Desilo se ono što sam i najavljivao prije izbora, narodna volja biće posljednja. I za nas i za njih. Tako je i bilo", poručio je Dodik.


Sonja Karadžić: Skinuti tablu s imenom R. K. sa doma na Palama\nTanjug 10. decembra 2020. 16:39\nPALE – Sonja Karadžić Jovičević, ćerka prvog predsednika Republike Srpske Radovana Karadžića, izjavila je danas u Banjaluci da tabla sa njegovim imenom na Studentskom domu na Palama treba da bude uklonjena.\n„Nikome iole časnom ne bi trebalo da bude cilj da od nekog predmeta pravi dramu. Pet godina nakon što je postavljena tabla sa imenom Radovana Karadžića i danas privlači pažnju“, rekla je ona, prenela je RTRS.\nOna je, kaže, odlučila da se obrati javnosti isključivo u ulozi člana porodice s obzirom na veliki broj poziva pojedinaca, medija, udruženja studenata koji traže njeno i mišljenje Radovana Karadžića u vezi sa nazivom Studentskog doma na Palama.\nDodala je da su njen otac i njena porodica sve ove godine „pod sankcijama“, kao i SDS, iako je Karadžić odavno isključen iz stranke.\n„Krajnje je vreme da ime mog oca prestane da se koristiti za treniranje strogoće“, poručila je.\nLavrov: Incident sa Navaljnim veštački stekao spoljnopol.…\nOd 34.860, pregledano 18.205 objekat nna Baniji\nBaltičke zemlje za sankcije EU Rusiji zbog Navaljnog\nKonte: Italija zaslužuje ujedinjenu vladu\nUhapšeni zbog krijumčarenja krava iz Srbije u BIH\nRusija: Lavina zatrpala između 4 i 12 osoba


Poledica na putevima - TK PORTAL\nEkipe putne službe intervenišu na svim dionicama gdje je to neophodno, a BIHAMK savjetuje vozače da voze maksimalno oprezno, da vožnju prilagode trenutnim uslovima i stanju na putevima i da na put ne kreću bez zimske opreme.\nBlažuj-Kiseljak (Han Ploča-Kobiljača), zbog izvođenja radova na izgradnji trake za spora vozila saobraća se jednom trakom naizmjenično uz povremene kraće obustave.\nPosušje-Tomislavgrad (naselje Čitluk), zbog izvođenja radova na izgradnji kružnog toka saobraća se jednom trakom, naizmjenično.\nLivno-Šuica (Stežanj-Trivunova krivina), zbog izvođenja radova na izgradnji trake za spora vozila saobraća se jednom trakom naizmjenično uz moguće povremene kraće obustave.\nGračac (Prozor), zbog radova na izgradnji pješačke staze saobraća se naizmjenično, jednom trakom.\nKonjic-Jablanica, zbog radova u tunelu Crnaja tokom dana saobraća se naizmjenično, jednom trakom, uz regulaciju semaforima, dok se u noćnim satima (23-04:30 sati) saobraćaj obustavlja.\nPetlja Blatuša kod Zenice, zbog radova na sanaciji mosta na petlji Blatuša za saobraćaj se zatvara pravac Zenica-Doboj i ulaz iz pravca Sarajeva u Zenicu.\nPočitelj, zbog izgradnje pješačke staze saobraća se naizmjenično, jednom trakom.\nHutovo-Stolac, zbog radova u mjestu Cerovica saobraća se naizmjenično, jednom trakom.\nBrod na Drini-GP Hum/Šćepan Polje, zabranjen je saobraćaj za sva teretna vozila.\n-Zbog izvođenja radova u ulici Ejuba Ademovića u vremenu od 06 do 22 sata saobraća se usporeno, dok se u vremenu od 22 do 06 sati ujutro saobraćaj obustavlja.\n– Zbog izvođenja neophodnih radova od 07 do 17 sati etapno se obustavlja saobraćaj u ulicama Kamenica i Paje malta.\n-Zbog sigurnosti učesnika u saobraćaju obustavlja se saobraćaj za teretna vozila čija ukupna masa prelazi 3,5 tone u ulici Kenana Brkanića (od OŠ Zajko Delić do raskrsnice sa ulicom Slatinski put).\n– Zbog radova na rekonstrukciji potpornog zida, obustavlja se saobraćaj u dijelu ulice Hulusina.\n– Zbog izvođenja sanacionih radova usporeno se saobraća u ulicama: Kolodvorska, Skenderpašina, Hrasnička cesta, Zmaja od Bosne, Bulevar Meše Selimovića (Otoka), Sarajevska, Ahatovićka, Trebevićka, Muse Ćazima Ćatića, Kolodvorska, Dženetića čikma, Branilaca Šipa i Džemala Bijedića (od IX do VII transferzale).\nIzvorni članak: Poledica na putevima\nPrevious Previous post: NSBiH: U 2021. planiran prihod od 27,336 miliona KM\nNext Next post: Predsjedništvo BiH u zvaničnoj posjeti Republici Turskoj


Zajedničkim snagama u borbi protiv dijabetesa | Radio Trebinje\n25 septembra 2018, 9:13 PM\nZajedničkim snagama u borbi protiv dijabetesa\n14. novembra 2017., 14:17\nTREBINJE I Udruženje dijabetičara i ostalih zainteresovanih lica Trebinje danas je, povodom 14. novembra, Svjetskog dana dijabetičara, na Trgu slobode, organizovalo besplatno mjerenje šećera u krvi i krvnog pritiska.\nOvoj akciji odazvalo se dosta Trebinjaca, a utvrđeno je da gotovo trećina njih imaju povišen krvni pritisak, a manji broj pregledanih, imao je i povišen šećer u krvi. Predloženi su im detajniji pregledi i laboratoriske analize i obavezne posjete ljekaru specijalisti.\nNada Bijedić, predsjednik Udruženja dijabetičara je istakla da je ovaj dan posvećen ranom otkrivanju i dijagnostikovanju dijabetesa. Ona je rekla da se Hercegovci, koji imaju povišen šećer u krvi, i dalje javljaju ljekaru u poodmakloj fazi bolesti.\n„Osoba koja dobije dijabetes može dobro i kvalitetno da živi ako se bolest otkrije na vrijeme i pravilno kontroliše“, podsjetila je za Radio Trebinje Nada Bijedić.\nOna je istakla da pacijenti moraju da vode računa o svom zdravlju i idu na redovne kontrole, ali i da bi zdravstveni radnici trebalo još više da rade na zdravstvenom prosvećivanju građana.\n„Svi zajedno, moramo da pokušamo da smanjimo pojavu dijabetesa, posebno što je u alarmantnom porastu u našem malom gradu“, navela je ona.\nBijedić je napomenula da je edukacija prvi korak u prevenciji dijabetesa i prevenciji komplikacija ove bolesti.\nDušan Džodžo, naš sugrađanin, iako je zdrav, redovno kontroliše nivo šećera i krvni pritisak.\n„Svaki građanin bi trebalo da redovno kontroliše ove parametre, bez obzira da li u tom momentu osjeća neke tegobe, ako hoće da vodi računa o svom zdravlju“, istakao je Džodžo.\nProteklih dana u cilju prevencije dijabetesa i komplikacija ove bolesti, organizovali su sportsku manifestaciju „Kros protiv dijabetesa“ i stručno edukativno predavanje.


Vesti iz BCBP, Nezavisni pravosudni sistem ključan za garanciju bezbednosti građana\nVaša lokacija / Beogradski centar za bezbednosnu politiku / Aktivnosti / Vesti iz BCBP / Nezavisni pravosudni sistem ključan za garanciju ... /\nUskladiti Zakonik o krivičnom postupku i novi Zakon o policiji\nDatum: 03. oktobar 2017.\nNezavisno sudstvo i samostalno javno tužilaštvo su neophodne pretpostavke za kontrolu postupanja sektora bezbednosti i vladavinu prava, glavni je zaključak stručnih konsultacija koje je organizovao Beogradski centar za bezbednosnu politiku (BCBP) 3. oktobra 2017. u Hotelu Zira.\nKonsultacije su organizovane u cilju izrade predloga za izmene i dopune Ustava o pravosuđu koje bi posredno ili neposredno unapredile stanje ljudske bezbednosti, a u njima su učestvovali predstavnici advokature, tužilaštava i civilnog društva. Promene Ustava su najavljene Nacionalnom strategijom reforme pravosuđa za period od 2013. do 2018. godine i Akcionim planom za poglavlje 23 (Pravosuđe i osnovna prava)\nTužilaštvo, sudovi i advokatura, kao ključni elementi pravosudnog sistema imaju veliku ulogu u garanciji bezbednosti građana i onemogućavanju nelegitimnih intervencija javnih vlasti, a postojeća ustavna rešenja u Srbiji čine tužilaštva veoma podložnim politizaciji, smatra Nebojša Avlijaš iz Advokatske komore Beograda.\n“Sam postupak izbora tužilaca omogućava njihovu politizaciju. Pored toga, nepostojanje ustavne definicije sudstva može ugroziti prava pojedinaca, a da oni toga nisu ni svesni”, kaže Avlijaš.\nPreduslov za uvođenje demokratskih principa u izbor tužilaca jesu i obrazovani građani i slobodni mediji, rekao je Savo Manojlović iz Udruženja za zaštitu ustavnosti i zakonitosti.\nMaterijalnopravni uslovi za ograničenje prava na slobodu i bezbednost nisu navedeni u našem Ustavu već je to prepušteno zakonima, koji ne bi smeli da budu u suprotnosti sa članom 5. Evropske konvencije o ljudskim pravima. U proteklih deset godina sudovi u Srbiji su u velikom broju usvajali predloge za određivanje pritvora koje su im podnosili javni tužioci, a pritvor se u značajnom broju određivao i zbog “uznemirenja javnosti,” navodi pravnik Beogradskog centra za ljudska prava Vladica Ilić.\n“U svojoj karijeri skoro da nisam video valjano obrazloženje rešenja o zadržavanju osumnjičenog od 48 sati u predistražnom postupku”, dodaje Ilić.\nUčesnici u diskusiji su se složili da sudstvo bez dobrih normativnih rešenja ne može biti nezavisno i da rigidna hijerarhija javnih tužilaštava onemogućava nezavisnost u delovanju pojedinaca.\nNa konsultacijama se razgovaralo i o principu legitimiteta procesa izbora tužilaca, depolitizaciji pravosudnih saveta, položaju advokature, uslovima za izbor i napredovanje sudija, kao i o odredbama Ustava o pritvoru, nepovredivosti stana i slobodi kretanja.\nPovezane teme:Ustav Srbije, konsultacije, sudstvo, pravosuđe, tužilaštvo, diskusija, bezbednost


HomeVestiFrancuski ribari blokirali britanski brod zbog dozvola za ribolov\nFrancuski ribari blokirali britanski brod zbog dozvola za ribolov\n26/11/2021Redakcija BALKAN TVVesti, Vesti iz sveta, za slajder0\nSEN MALO – Francuski ribari blokirali su danas britanski brod „Normandi trejder” u francuskoj luci Sen Malo, u danu kada je započeo njihov protest usled nezadovoljstva povodom britanskog izdavanja dozvola za ribolov nakon Bregzita.\nFrancuski ribari, takođe, planiraju da danas blokiraju Evrotunel i luku Kale u znak protesta zbog toga što im Britanija nije izdala više dozvola za ribolov od Bregzita, prenosi Tanjug.\nSpor je izbio nakon što je Britanija napustila Evropsku uniju, pri čemu Pariz tvrdi da je London trebalo da izda više dozvola francuskim brodovima za ribolov u britanskim teritorijalnim vodama.\nFrancuski ministar unutrašnjih poslova Žerar Darmanen otkazao je sastanak sa kolegom iz Velike Britanije Pritijem Patelom, koji je trebalo da se održi u nedelju, nakon kritika koje je britanski premijer Boris Džonson uputio na račun Francuske u vezi sa načinom na koji se bavi migracijama, prenose francuski mediji.\nNjegova odluka je, kako ocenjuje Rojters, signal loših odnosa između dve zemlje nakon Bregzita, kao i poteškoća sa kojima se mogu suočiti u zajedničkom radu na suzbijanju priliva migranata nakon što se 27 ljudi pre dva dana udavilo pokušavajući da stignu do britanskih obala.\nNjihova pogibija je samo produbila animozitet između Britanije i Francuske.\nBritanski premijer Boris Džonson je izjavio da je Francuska kriva, a francuski ministar unutrašnjih poslova je optužio Britaniju „za loše upravljanje migracijom”.\nDanas hitan sastanak SZO zbog novog soja otkrivenog u Africi


Svilanović: Zapadni Balkan trenutno nije u fokusu EU - ebart\nSvilanović: Zapadni Balkan trenutno nije u fokusu EU\nDubrovnik -- Generalni sekretar Saveta za regionalnu saradnju Goran Svilanović ocenio da Srbija ima kapaciteta da ide brže na putu ka EU, ali da ne zavisi sve samo do nje.\nSvilanović, koji inače boravi u Dubrovniku na Samitu Saveta za regionalnu saradnju, u intervjuu za novinsku agenciju Beta rekao je da se u trenutku kada ima mnogo tema o kojima se razgovara unutar Evropske unije Zapadni Balkan teško može vratiti u sferu interesovanja EU.\n"Put Srbije u EU može da bude brži, ali da bi bio brži, potrebno je uveriti birače unutar Unije. Poslati jednu poruku koja je bolja od onoga što oni svakodnevno čitaju", rekao je Svilanović.\nUpravni odbor strategije "Jugoistočna Evropa 2020" (JIE 2020) RCC-a odobrio je juče u Dubrovniku godišnji izveštaj o primeni tog dokumenta (ARI), a Svilanović je ocenio da je Srbija postigla dobre rezultate u primeni strategije, posebno u oblasti povećanja zaposlenosti.\nU izveštaju se, između ostalog, navodi da Srbija predvodi region po broju otvorenih radnih mesta i broju visokoobrazovanih mladih ljudi koji dolaze na tržište rada, da je na zadovoljavajućem nivou po privlačenju direktnih stranih investicija, ali da je, međutim, percepcija o efikasnosti vlade niska, rekao je Svilanović.\nOn je rekao da je usvajanju godišnjeg izveštaja prethodio sastanak na kojoj je svakoj zemlji omogućeno da dođe sa jednom temom i prezentuje kako je došla do rezultata.\nSvilanović je ocenio da je Srbija postigla značajan napredak u cilju povećanja zaposlenosti. "Brojka od 300.000 novih radnih mesta je jako dobra za Srbiju, druga brojka koja je takodje dobra, jeste priliv stranih investicija. Srbija je na 66 posto od onoga što je nekakav cilj dogovoren 2013. godine", rekao je on.\nGeneralni sekretar RCC-a naglasio je da pored dobrih rezultata postoje i neke druge brojke koje nisu zadovoljavajuće.\nIstakao je da Crna Gora ima dobre rezultate kada je u pitanju korišćenje obnovljivih izvora energije, kojih Srbija nema, navodeći da takve rezultate mogu objasniti prirodni razlozi kao što je bogatstvo vodom, pa je onda udeo u ukupnoj potrošnji veći nego u Srbiji, gde očigledno vodni potencijal još uvek nije tako iskorišćen.


SDP garant stabilnosti države i evropskog puta | MINA\nNaslovnica Crna Gora SDP garant stabilnosti države i evropskog puta\nSDP garant stabilnosti države i evropskog puta\nPodgorica, (MINA) – Socijaldemokratska partija (SDP) je garant stabilnosti države, njenog evropskog puta koji bi krajem mandata nove Vlade morao da rezultira završetkom pregovora sa Evropskom unijom (EU), rekla je predsjednica te stranke, Draginja Vuksanović Stanković.\nOna je, u razgovoru sa novoizabranim ambasadorom Slovačke Borisom Gandelom, apostrofirala da su diplomatski odnosi između Crne Gore i Slovačke tradicionalno prijateljski i saveznički.\nVuksanović Stanković je upoznala sagovornika da je SDP prva stranka koja je predala listu za parlamentarne izbore kao nosilac politike suštinskih promjena na evropskom, građanskom i državotvornom konceptu.\n“Kao politički subjekat sa 30 godina časnog postojanja na politici evropske i nezavisne Crne Gore Socijaldemokratska partije je garant stabilnosti države, njenog evropskog puta koji bi krajem mandata nove Vlade morao da rezultira završetkom pregovora sa EU”, istakla je Vuksanović Stanković.\nOna je kazala da za SDP članstvo Crne Gore u EU nema alternativu.\nPrema njenim riječima, kroz primjere naših prvih komšija je najvidljivije koje sve benefite Crna Gora propušta godinama u kojima se ne sprovode suštinske reforme neophodne za članstvo.\n“SDP je sve ovo vrijeme vodila konstruktivnu evropsku politiku, i dok je bila u vlasti i u opoziciji, uvijek usmjerena na konkretne teme koje tangiraju konkretne probleme građana i oni to jasno prepoznaju”, kazala je Vuksanović Stanković.\nOna je navela da je jaka Crna Gora, sa jakim institucijama, ekonomijom, snažnom posvećenošću vladavini prava, jedini put koji zemlji garantuje progres.\n“SDP je garant takve – jake Crne Gore i to će građani prepoznati na izborima”, zaključila je Vuksanović Stanković.


Podsetimo, pored standardne gužve uzrokovane pripremanjem putnih isprava za letnje odmore, ove godine red produžava i činjenica da je pre čitave decenije počelo izdavanje novih biometrijskih pasoša, kojima sada ističe rok važenja.\nPrvi slobodan termin u opštini Savski venac\nAko na letovanje ne planirate da idete pre druge polovine avgusta, onda ne morate da brinete, ali ukoliko nemate validan pasoš, a na more ste hteli da idete već narednog meseca, vrlo je moguće da je sada već kasno za vađenje dokumentacije, te da vam ona neće stići na vreme za odmor.\nUkoliko treba a putujete, a još uvek niste izvadili pasoš, za vas smo putem sajta "eUprava" proverili koji su prvi slobodni termini za vađenja pasoša.\nNajraniji raspoloživi termin je u opštini Savski venac, u pitanju je 1. jul, ali ovog dana, kao i 9. jula, postoji samo po jedan pentaestominutni termin za koji možete da zakažete vađenje dokumenata, dok je više termina u ovoj opštini slobodno tek 23. jula.\nRedovi za pasosš\nU opštinama u kojima šalteri rade od 12.00 do 15.30, prvi slobodni termini su većinski krajem jula, čak i početkom avgusta, dok u pojedinim čiji šalteri rade ceo dan, vađenje pasoša možete da zakažete i za sredinu jula.\nApsolutni rekorder je najmnogoljudnija opština u prestonici - Novi Beograd. Ukoliko na njoj želite da izvadite nova dokumenta to ćete najranije moći 6. avgusta!\nPreko portala "eUprava" nije moguće zakazati termine za vađenje pasoša u tzv. prigradskim opštinama - Obrenovcu, Mladenovcu, Lazarevcu, Sopotu, Barajevu, Surčinu i Grockoj. Ipak, nije tajna da su neke male ispostave u ovim opštinama potencijalni spas jer je u njima najmanja gužva i najkraće čekanje.\nSavski venac - 1. jul\nPalilula - 17. jul\nStari grad - 17. jul\nZvezdara - 18. jul\nVoždovac - 19. jul\nČukarica - 19. jul\nRakovica - 23. jul\nZemun - 23. jul\nVračar - 24. jul\nNovi Beograd - 6. avgust\nBONUS VIDEO: Pogledajte KO SU STRANCI SA SRPSKIM PASOŠEM


Ne nazire se rješenje problema za radnike koji putuju svakodnevno preko granice - Zvornicki.ba\nRadnici koji svakodnevno putuju preko graničnih prelaza na Drini i danas nisu mogli na posao. Nakon što je Srbija zatvorila sve granične prelaze prema Bosni i Hercegovini još uvijek se nije iznašlo rješenje problem sa kojim su se suočili ljudi koji svakodnevno prelaze granicu zbog poslova koje imaju u drugoj državi. Iz Gradske uprave Zvornik danas su saopštili da su poslali upite i zahtijeve prema nadležnim ministarstvima i institucijama.\nOdgovora iz ministarstva, institucija i Granične policije BiH i pogranične službe danas nije bilo. Odgovor na upite o ovom problemu može se očekivati sutra ili narednih dana.\nVeliki broj medicinskih radnika, inženjera, ljudi od kojih ovise proizvodni i organizacioni poslovi mnogih preduzeća spriječeni su u obavljanju svog posla.\nNakon današnjeg sastanka na ovu temu prisutnim medijima gradonačelnik Zvornika Zoran Stevanović je istakao da su nadležnim ministarstvima u Vladi Republike Srpske poslali upite u kojima su istakli problem održavanja radnog procesa u brojnim ustanovama i preduzećima u pograničnom području.


Svjetska banka prestavila ažurirani izvještaj o fiducijarnim aranžmanima - Akta.ba\nSvjetska banka prestavila ažurirani izvještaj o fiducijarnim aranžmanima\n09.05.2007. 10:08 / Izvor: biznis.ba\nNa seminaru koji je organiziran 08. maja 2007. u Sarajevu, Svjetska banka je predstavila svoj Ažurirani izvještaj o fiducijarnim aranžmanima (Fiduciary Update Report) zvaničnicima vlada BiH i ključnim partnerskim organizacijama.\nIzvještaj analizira različite događaje koje su se desile u BiH u toku 2006. i daje sugestije o tome kako implementirati preostale reforme. Namjena ovog izvještaja je da pruži podršku dijalogu s vladama i donatorima u vezi s jačanjem upravljanja javnim finansijama u BiH te da pomogne pri kreiranju programa za izgradnju kapaciteta za finansijsko upravljanje i nabavke.\nNa taj način, Ažurirani izvještaj o fiducijarnim aranžmanima mogao bi pomoći vlastima pri ocjenjivanju postojećih i budućih izazova i pri identificiranju aktivnosti koje su potrebne za njihovo rješavanje na isplativ način.\nU Izvještaju se navodi kako je BiH ostvarila bitan napredak pri uspostavljanju modernih institucija i sistema za javne finansije od kraja rata 1995. godine ali da mnogi izazovi i dalje preostaju te da su, pored važne uloge međunarodne finansijske institucije, donatora i OHR pri usmjeravanju reformskog procesa, napori i posvećenost BiH bili od ključne važnosti za postizanje uspjeha.\nJeda od zaključaka iznesenih u Izvještaju govorio da su fiskalne politike i dalje fragmentirane između državnog nivoa, entiteta i Distrikta Brčko. U toj situaciji, uspostavljanje međuvladinog Fiskalnog savjeta predstavlja važan prvi korak ka unapređivanju fiskalne koordinacije između vlada, saopćeno je iz Svjetske banke.\nFiskalnom savjetu bi, navodi se u saopćenju, trebala biti povjerena dovoljna ovlaštenja da može donositi obavezujuće odluke.\nAžurirani izvještaj o fiducijarnim aranžmanima također, zaključuje da je automatizirani sistem trezora na državnom nivou i u dva entiteta predstavljao ključni faktor za unapređivanje izvršenja budžeta i upravljanja gotovinom od 2002. godine. To je dovelo do unapređenja kontrole i discipline u sistemu izvršenja budžeta, kao i do unapređenja opšteg upravljanja gotovinom u cijeloj državi i entitetima.\nMeđutim, vanbudžetski fondovi (posebno fondovi zdravstvenog osiguranja i penzijskog i invalidskog osiguranja) i općine bi takođe trebali da budu uvedeni u sistem, pošto ta tijela kontroliraju znatne resurse,stav je Svjetske banke.\nIzvještaj analizira i situaciju vezanu za strateško planiranje, javne nabavke, sisteme revizije i oporezivanja i zaključuje da, bez obzira na brojne izazove i čak nedostatke, u BiH postoji dobar temelj za snažno upravljanje javnim finansijama.\nIzvještaj je baziran na razgovorima s javnim institucijama i detaljnoj analizi zakona i drugih relevantnih informacija a lokalni partneri iz vlada su u potpunosti pružili podršku misijama za pripremu Ažuriranog izvještaja o fiducijarnim aranžmanima i stupili su u sveobuhvatan dijalog s timom za pripremu Izvještaja, saopćeno je.\nFiduciary Update Report


Novi trojanski program koji cilja na korisnike online finansijskih servisa može se raširiti veoma brzo u narednim mesecima, upozorili su stručnjaci Kaspersky Lab-a.\nTrojanac „Neverquest“ (Trojan-Banker.Win32/64) koji je prvi put spomenut u julu na jednom hakerskom forumu zavorenog tipa do sredine novembra pokušao je da inficira na hiljade računara širom sveta. Reč je o relativno novom malveru čiji se kapaciteti još uvek ne koriste u potpunosti.\nMeđutim, s obzirom da malver ima integrisane mehanizme za samoreplikaciju, broj napada na korisnike mogao bi značajno da poraste u veoma krakom vremenskom periodu.\nNeverquest ima sve što i većina drugih bankarskih Trojanaca. On može da menja sadržaj web sajtova koji se otvaraju u Internet Explorer-u ili Firefox-u i da ubacuje lažne online formulare u njih, da krade korisnička imena i lozinke, ali i druge podatke koje žrtve ostavljaju na ubačenim fišing stranicama. Malver takođe obezbeđuje napadaču daljinsku kontrolu nad zaraženim računarom koristeći VNC (Virtual Network Computing).\nMeđutim, Trojanac ima i neke svoje osobenosti.\nNjegova podrazumevana konfiguracija definiše 28 ciljanih web sajtova velikih međunarodnih banaka kao i popularnih online platnih servisa. Pored tako definisanih meta, malver prati i koje web sajtove korisnici zaraženih računara posećuju. Kada identifikuje određene ključne reči kao što su "saldo", "provera računa" i "pregled računa", prikupljene podatke o sadržaju web sajta kao i njegov URL malver šalje napadačima a oni te podatke koriste da bi identifikovali nove sajtove banaka i prilagodili malver za napade na njih.\nKada napadači imaju u rukama podatke koji su im potrebni za pristup računu na web sajtu, oni koriste proxy server da bi se povezali sa računarom korisnika preko VNC i direktno pristupili računu. Time se mogu zaobići neki zaštitni mehanizmi web sajtova koji treba da spreče neovlašćene aktivnosti.\nNeverquest krade i FTP kredencijale koje napadači potom koriste za infekciju web sajtova Neutrino paketom exploita, koji iskorišćava ranjivosti u dodacima browser-a da bi instalirao malver Neverquest na računarima korisnika koji posećuju te sajtove.\nTrojanac takođe krade SMTP (Simple Mail Transfer Protocol) i POP (Post Office Protocol) kredencijale iz email klijenata i šalje ih napadačima tako da ih oni mogu koristiti za slanje spam emailova sa malicioznim prilozima. Ovi emailovi obično izgledaju kao zvanična obaveštenja različitih servisa.\nSa zaraženih računara Neverquest krade i korisnička imena i lozinke za naloge na društvenim mrežama i chat servisima. Kompromitovani nalozi se mogu iskoristiti za slanje linkova za zaražene web sajtove sa kojih se distribuira Neverquest i tako ulazimo u začarani krug. Ipak, treba napomenuti da kriminalci još uvek ne koriste ovu mogućnost, ili bar nema dokaza da je ovaj kapacitet malvera do sada iskorišćen.\nU Kaspersky Lab-u predviđaju masovne napade do kraja ove godine, što bi moglo rezultirati značajnim finansijskim gubicima korisnika koji upadnu u zamku malvera Neverquest.\nViše tehničkih detalja o ovome možete naći na blogu kompanije Kaspersky Lab, Securelist.com.


Britanski vojnici stigli na vježbu “Brzi odgovor 2018”\nVojni kontingent iz Ujedinjenog Kraljevstva, koji će učestvovati u EUFOR-ovoj vježbi “Brzi odgovor 2018.” stigao je sinoć u Sarajevo, saopćeno je iz EUFOR-a.\nVježbom “Brzi odgovor 2018” uvježbavat će se sposobnost EUFOR-a da pozove svoje rezervne snage kao pojačanje i za pružanje podrške domaćim vlastima, organima za provedbu zakona i Oružanim snagama Bosne i Hercegovine, pri održavanju sigurnog i stabilnog ookruženja.\nU ovoj međunarodnoj vježbi učestvuju Višenacionalni bataljon EUFOR-a, elementi rezervnih snaga iz Austrije, Bugarske, Italije, Rumunije i Ujedinjenog Kraljevstva, kao i Taktički rezervni bataljon iz sastava NATO snaga na Kosovu, koji dolazi sa Kosova da bi podržao ovu vježbu.\nVježba će biti održana na teritoriji cijele Bosne i Hercegovine.\nTe Rezervne snage će također iskoristiti priliku da nakon vježbe učestvuju u aktivnostima kombinirane obuke sa Oružanim snagama Bosne i Hercegovine.\nVojnici koji su stigli iz Britanije su iz Čete C (Čarli) 3. bataljona Padobranskog puka, poznatiji po imenu “The Paras” /padobranci/.\nOvih dana njihova oprema stiže na Međunarodni aerodrom Sarajevo letjelicom “Antonov 124”, jednom od najvećih transportnih letjelica na svijetu.\nOna doprema veći broj vozila Lend Rover, nekoliko velikih kamiona i ostalu opremu koja će ovim vojnicima biti potrebna tokom vježbe.\n“EUFOR je veoma zahvalan svojim prijateljima na Međunarodnom aerodromu Sarajevo na ovoj saradnji s obzirom da primaju ovu letjelicu u ovom periodu u kom imaju mnogo posla. Njihov profesionalizam i posvećenost značajan su doprinos uspjehu ove vježbe, saopćeno je iz EUFOR-a.


“Domino efekat”: Grizman u Barsi, Dibala u Atletiku… – RTV SUNCE Arandjelovac\nHome » Sport » “Domino efekat”: Grizman u Barsi, Dibala u Atletiku…\n“Domino efekat”: Grizman u Barsi, Dibala u Atletiku…\n“Domino efekat” najavljenim odlaskom Antoana Grizmana u Barselonu mogao bi jednog Argentinca da povuče iz Juventusa u Atletiko, a drugog Argentinca iz Intera u Juventus.\nNavodno, u Torinu su već odlučili da će Dibala morati da potraži novu sredinu kako bi se otvorio prostor za mega transfer kapitena “nerazura”, Maura Ikardija. U svemu najgore bi prošao Inter, koji odlazak Ikardija namerava da “kompenzuje” transferom Edina Džeka iz Rome…\nPostojala je ideja da se dva najveća italijanska kluba, čiji rivalitet je bio tema poslednje epizode Mondo podcasta “Sve u 16”, dogovore oko trampe Dibala za Ikardija, ali levonogi napadač Juventusa to navodno nije želeo pa je priliku prepoznao Atletiko.\n“Gazeta delo sport” piše da su Madriđani uveliko u pregovorima sa Dibalinim bratom, Gustavom, koji ga i zastupa na tržištu igrača. Madridski tim spreman je da Dibali ponudi petogodišnji ugovor po kojem će godišnje dobijati devet miliona evra, uz dodatne bonuse.\nIstiče se da Dibala razmatra ponudu i da čeka razvoj situacije u Torinu, jer će u slučaju da Masimilijano Alegri ostane trener Juventusa svakako tražiti da napusti klub – došao Ikardi ili ne.\nArgentinac je u Juventus došao 2015. godine iz Palerma i sa “Starom damom” osvojio je tri titule u Seriji A.\nPrethodna: Čelsi skupo platio turneju u Americi, pred finale\nSledeća: Ostaje na koledžu jer Nju Orleans bira prvog pika?


Kažu da su ove 3 namirnice najzdravije na svetu\nM. P. 22. decembra 2021. 05:05\nDanas, kada nam je i vazduh zagađen, prava retkost je naći zdravu namirnicu\nOve tri namirnice su nešto najzdravije što možete dodati svojoj ishrani kako biste zaštitili telo:\n1. Divlja borovnica\nOva dragocena bobica je najbolji tonik za zdravlje koji se može u prirodi naći. Divlja borovnica je velika podrška imunološkom sistemu, oporavlja tkivo, podmlađuje, poboljšava probavu, oslobađa telo teških metala… Takođe je dobra u prevenciji moždanih bolesti, kao što su Alchajmer.\nNeverovatna divlja biljka za detoksikaciju, ublažava glavobolje, jača endokrini i nervni sistem. Kopriva je jedna od najboljih biljaka za lečenje i prevenciju mnogih bolesti. Koristite ovu boljku ako hoćete da ublažite hronični umor, bolove u zglobovima i mišićima, da smanjite emocionalni stres…. Njena antiinflamatorna svojstva su zapanjujuća, stoga morate da je koristite u ishrani.\n3. Zeleni maslačak\nKada pročitate šta sve maslačak može da uradi vašem telu, postaće vaša najbolji prijatelj. Maslačak je bogat proteinima i zbog toga je odličan za kardiovaskularni sistem, prečišćava krv, uklanja holesterol i td…\nFantastino je sredstvo protiv zračenja.\nS proleća uberite što više listova maslačka i dodajte ih u salatu – nema ništa zdravije od toga.\nU svoj jelovnik uključite barem jednu od ovih tri supernamirnica i poboljšajte svoje zdravlje!


Ekološki traktori za "Zelenilo Beograd"\nEkološki traktori za „Zelenilo Beograd“\nTanjug 17. oktobra 2019. 11:53\nBEOGRAD – Javno-komunalno preduzeće „Zelenilo Beograd“ od danas ima i ekološke traktore, za potrebe održavanja zaštićenih prirodnih dobara na teritoriji prestonice.\nPrimopredaji novih vozila prisustvovao je predsednik Skupštine grada Nikola Nikodijević, koji je podsetio da je „Zelenilo“ jedno od najstarijih i najuspešnijih gradskih preduzeća, koje ove godine slavi 90 godina postojanja, od značaja za grad.\nKako je naveo, proteklih godina Grad je, sa „Zelenilom“, napravio 180 parkova, brojna dečja igrališta, sportske terene…\n„Uloga ‘Zelenila’ humanizuje grad i direktno utiče na kvalitet života. Imamo plan razvoja i povećanja kvaliteta životne sredine već godinama. Potrebno je da sa građanima budemo partneri u očuvanju životne sredine i okruženja u kojem živimo“, istakao je Nikodijević.\nOn je podsetio da je Grad 2011. godine doneo Strategiju pošumljavanja, pa je od tada do danas pošumljeno novih 850 hektara šumskih površina, zasađeno 20.000 drvored sadnica, a samo ove godine više od 3.000 drvorednih stabala.\nSkupština grada je usvojila Plan generalne regulacije zelenih površina, a u Beogradu su 44 zaštićena posebna područja pod šumama i zelenim površinama.\n„Očekujemo da će zelene površine koje pokrivaju 13 odsto površine grada, ‘skočiti’ na 20 odsto“, zaključio je on.\nEkološki traktori su specifični po tome što imaju unapređeni motor, koji emituje nizak nivo ugljen dioksida, a smanjena je i potrošnja biogoriva.\nGrad ima 44 resenja o zaštitićenim prirodnim dobrima i to spomenicima prirode, predelima izuzetnih odlika, zašticenim staništima i zaštićenim stablima.\nPrimopredaji ekoloških traktora prisustvovao je i direktor „Zelenila Beograd“ Slobodan Stanojević.


Suđenje za pobunu JSO 2001.\n11:26h VUČIĆ O KRITIKAMA NA RAČUN VLASTI: Rezultati govore o napretku Srbije i borbi koju vodimo\nDanijela Vujsic\t 02.10.2012. 09:39h 00:00h\nNa optuženičkoj klupi naći će se Milorad Ulemek, Zvezdan Jovanović, Dušan Maričić, Veselin Lečić, Mića Petraković, Dragoslav Krsmanović, Dragiša Radić i Vladimir Pocić\nBEOGRAD - Pred Specijalnim sudom u Beogradu danas bi trebalo da počne suđenje osmorici pripadnika Jedinice za specijalne operacije (JSO) zbog oružane pobune u novembru 2001. godine, koja se smatra uvertirom u atentat na premijera Zorana Đinđića, godinu i po dana kasnije.\nSredinom jula u ovom procesu održano je trodnevno pripremno ročište, koje je bilo zatvoreno za javnost, na kom su se tužilaštvo, okrivljeni i njihovi branioci izjasnili šta je za njih sporno u optužnici od činjeničnih tvrdnji, a šta nije, odnosno koje dokaze bi trebalo izvoditi na glavnom pretresu, a koje ne.\nUlemek, Jovanović i Maričić biće dovedeni na suđenje iz specijalnog zatvora u Požarevcu u kom služe maksimalne kazne zatvora zbog najtežih krivičnih dela, među kojima je i ubistvo premijera Zorana Đinđića, dok će ostali optuženi biti privedeni iz Okružnog zatvora u Beogradu.\nPrema stavu Tužilaštva za organizovani kriminal, pobuna je bila uvertira u kasniji atentat na premijera Zorana Đinđića, jer ta dva događaja povezuju sami akteri, s obzirom da su Ulemek, ubijeni vođa "zemunskog klana" Dušan Spasojević i Jovanović u ova događaja imali glavne uloge.\n"Prilikom pobune sistem je pokazao sve svoje slabosti. Bilo je lako godinu i po dana kasnije, umesto na ministre i načelnike, da se krene na samog premijera. Nažalost, sistem je bio nesposoban da ga zaštiti, a on sam nemoćan da se od napada odbrani, tako da je tragedija bila neizbežna", rekao je za Tanjug tužilac Miljko Radisavljević po podizanju optužnice.\nJSOMilorad Ulemekzvezdan jovanovićDušan MaričićVeselin LečićMića PetrakovićDragoslav KrsmanovićDragiša Radić i Vladimir Pocić\nkomentarisao pisanje pojedinih medija


► Ahmeti: Mogerini tražila od Kosova ukidanje taksi\nOn je rekao da je odluku o taksama Vlada Kosova donela zbog "napada Srbije prema Kosovu" i ocenio da Priština treba da odgovori na takve napade, jer to predstavlja potvrdu subjektiviteta Kosova.\n"Međutim mi imamo obavezu konsultacija i pripremu strategija za dijalog. Državna delegacija će se konsultovati sa Vladom, ali smo mi usredsređeni na punu funkcionalizaciju delegacije i komisija. Posle toga možemo razgovarati o svakoj temi posebno uključujući trgovinu sa Srbijom", kazao je Ahmeti.\nPovodom zahteva Mogerini za brzo okončanje sporazuma Ahmeti je istakao da Priština misli drugačije i da je Kosovu potreban brz, ali kvalitetan sporazum koji će "jednom za svagda rešiti otvorena pitanja sa Srbijom".\n"Za Skupštinu i narod Kosova sporazum Kosova i Srbije bio bi prihvatljiv ako obezbedi priznanje Srbije i da jednom za svagda okonča sukob dve zemlje", naveo je Ahmeti.\nšpend ahmeti /\nPremijer Kosova Ramuš Haradinaj izjavio je danas da je poruka visoke predstavnice EU za spoljnu politiku i bezbednost Federike Mogerini u Tirani da će nakon ukidanja takse koja je uvedena na robu...\nKopredsedavajući kosovske delegacije za dijalog sa Srbijom Fatmir Ljimaj izjavio je danas da je sa generalnim direktorom britanskog Forin ofisa Ričardom Murom razgovarao o dijalogu o...


"Ko misli da borački dodatak može biti veći, neka kaže kako namaknuti novac" | Faktor.ba\n"Ko misli da borački dodatak može biti veći, neka kaže kako namaknuti novac"\nobjavljeno: 30.05.2018. u 10:02\nFederalno ministarstvo za pitanja boraca u narednih desetak dana uputit će prema Vladi FBiH zakon o pravima demobilisanih boraca i članova njihovih porodica, a Vlada onda ima rok do 23. juna da ga uputi u parlamentarnu proceduru.\nZastupnički dom Parlamenta FBiH usvojio je prošle sedmice na tematskoj sjednici dva zaključka, koji su prethodno dogovoreni sa predstavnicima demobilisanih boraca. Prvim zaključkom zahtijeva se od resornog ministarstva i Vlade FBiH da najkasnije za 30 dana u hitnu parlamentarnu proceduru dostave Prijedlog zakona o pravima demobilisanih boraca i članova njihovih porodica, u koji će biti ugrađeno pitanje javne objave jedinstvenog Registra boraca i boračkog dodatka.\nFederalni ministar za boračka pitanja Salko Bukvarević u razgovoru za Faktor kazao je da će, u skladu sa zaključkom, u prijedlog zakona kroz određene članove ugraditi javnu objavu Registra i definisati borački dodatak za borce bez primanja i u stanju socijalne potrebe.\n- Imenovao sam komisiju koja trenutno intenzivno radi na sagledavanju primjedbi i sugestija na Prednacrt zakona o pravima demobilisanih boraca koje su nam uputili kantoni, te federalna ministarstva rada i zdravstva. Očekujem da vrlo brzo prema Vladi uputimo ovaj zakon – rekao je Bukvarević.\nGovoreći o boračkom dodatku, ministar je naglasio da Ministarstvo na čijem je čelu može ponuditi ono što je u skladu sa njegovim ovlaštenjima i finansijskim mogućnostima, odnosno raspoloživim budžetskim sredstvima, ne precizirajući kakav će prijedlog biti upućen Vladi. Dodaje da je konačno definisanje iznosa dodatka na Vladi i Parlamentu.\n- Vlada i Parlament imaju daleko veća ovlaštenja i mogućnosti i mogu svojim prijedlozima, amandmanima, proširiti naš prijedlog. Međutim, onaj ko da takve prijedloge dužan je definisati odakle ćemo namaknuti dodatna sredstva. Sve ono što bude moglo da se osigura za demobilisane borce, mi u Ministarstvu ćemo vrlo rado ispoštovati – kaže Bukvarević.\nDrugim dijelom zaključka predviđeno je da se zakonom propiše javna objava jedinstvenog Registra boraca. Federalno ministarstvo za pitanja boraca imalo je obavezu da uspostavi registar i stavi ga na raspolaganje institucijama. Ovaj posao završen je u nekoliko kantona, a i u ostalima je u završnoj fazi. Međutim, demobilisani borci nisu zadovoljni što podaci nisu javni pa je jedan od njihovih zahtjeva, koji je kasnije pretočen u zaključak Zastupničkog doma, bio javna objava.\n- Rekao sam na sjednici Parlamenta da Agencija za zaštitu ličnih podataka nije odobrila, odnosno dala je negativno mišljenje na javnu objavu registra. Što se tiče nas iz Ministarstva, mi nismo protiv da se to javno objavi. U skladu sa zaključkom Zastupničkog doma pripremit ćemo jedan član zakona u kojem ćemo navesti da je obaveza Ministarstva da na web stranici javno objavi registar. Hoće li biti reakcija od Agencije ili nekih drugih institucija, ne znam. Što se nas tiče, mi nemamo s tim nikakav problem i objavit ćemo javno registar kada zakon stupi na snagu – pojašnjava Bukvarević.\nOpćine i kantoni izdvajaju 12 miliona KM\nDrugi zaključak koji je usaglašen i usvojen na sjednici Zastupničkog doma tiče se boračkih udruženja. Njime se Zastupnički dom obavezuje da u roku od 30 dana razmatra Prijedlog zakona o boračkim udruženjima od posebnog društvenog značaja s tim da se treba ugraditi pitanje broja i finansiranja boračkih udruženja. Naime, demobilisani borci koji su u više navrata protestvovali ispred Vlade i Parlamenta FBiH zahtijevaju prestanak finansiranja svih boračkih udruženja.\n- Javna rasprava o ovom zakonu je završena i on se u proceduri nalazi u formi prijedloga. Znači, na samoj sjednici mogu se uložiti amandmani i doraditi zakon u skladu sa zaključcima. Međutim, ključno je pitanje postoji li opća podrška javnog mnijenja za ukidanje finansiranja boračkih organizacija. Vlasti na nivou općina i kantona u budžetima su planirali novac za finansiranje udruženja za ovu godinu. Oni, prema podacima kojima raspolažemo, izdvajaju za to oko 12 miliona maraka. Sa federalnog nivoa izdvaja se tek oko 360.000 za rad boračkih udruženja, što je tri do četiri puta manje nego što izdvajaju pojedini kantoni ili općine. Što se Ministarstva tiče, mi nemamo problem da ispunimo ono što Parlament usvoji – kazao je Bukvarević na kraju.


Sednica REM-a odložena jer novinari nisu mogli da prisustvuju - Advertiser Serbia\nS ovim u veziMedijiREMtelevizijaTV\nBEOGRAD – Sednica Regulatornog tela za elektronske medije (REM), na kojoj je danas trebalo da se raspravlja o rijaliti programima i izveštavanju tokom izborne kampanje, odložena je jer novinarima, zbog pogoršanja epidemiološke situacije, nije bilo omogućeno da prisustvuju\nREM je prethodno obavestio UNS da usled pogoršanja epidemiološke situacije na teritoriji Beograda, nije u mogućnosti da omogući potpunu bezbednost za sve koji žele da prisustvuju današnjoj sednici Saveta, zbog čega je odlučeno da prisustvuju samo zaposleni u regulatoru.\nOdržavanje sednice pomereno je za 2. novembar kada će kako se navodi, biti obezbeđena sala u kojoj će moći da se ispoštuju epidemiološke mere, kako bi i novinari mogli da prisustvuju.\nNa dnevnom redu odložene sednice našli su se između ostalog, odlučivanje o nacrtu pravilnika o vremenu emitovanja rijalitija prisilnog okruženja, završnom izveštaju službe REM-a o medijskom izveštavanju u predizbornoj kampanji, kao i o zahtevu Adria Media Grupe za kontrolu rada televizije N1.\nČlanovi Saveta REM-a trebalo je da na današnjoj sednici donesu odluku o nacrtu pravilnika kojim rijaliti programi prisilnog okruženja prelaze u noćni termin, od 23 do 6 sati ujutru.\nUkoliko pravilnik o vremenu emitovanja rijalitija prisilnog okruženja bude usvojen, prestaće da važi preporuka REM-a iz 2015. godine koja emitere nije obavezivala da izbace takve sadržaje iz dnevnog programa.\nIz UNS-a su podsetili da je u BiH od 2016. emitovanje rijaliti programa vremenski ograničeno na period posle ponoći dok je u Crnoj Gori prikazivanje takvih programa dozvoljeno od 23 sata, pri čemu to ograničenje ne važi i za kablovske programe.


Taksisti dobijaju radne uniforme – Portal RTPV\nNaslovna / Vijesti / Društvo / Taksisti dobijaju radne uniforme\nRTPV 5. Aprila 2020.\tDruštvo Ostavite komentar 685 pregledi\nTaksisti će ubuduće biti u obavezi da nose radnu odjeću, novina je koju će propisivati nova odluka o taksi prevozu koju priprema Sekretarijat za saobraćaj. Ova obaveza proistekla je iz Zakona o prevozu u drumskom saobraćaju čije su izmjene i dopune usvojene u decembru prošle godine, piše Dan.\nOdredbama izmjena i dopuna Zakona o prevozu u drumskom saobraćaju, kako saopštavaju iz Sekretarijata, šire je obrađeno pitanje uslova za vozače u auto taksi prevozu u smislu uslova koje treba ispuniti za dobijanje auto taksi legitimacije.\n“Zbog toga će se odredbe nove odluke kojima se uređuje ova problematika uskladiti sa propisanim zahtjevima”, navode iz Sekretarijata za saobraćaj.\nPredhodno Kupovina se preselila onlajn\nSledeće Statistika: Najviše oboljelih od 40 do 60 godina, više je muškaraca


Laguna - Bukmarker - U knjižari Delfi SKC predstavljena knjiga „Šangajska princeza“ kineske književnice Danjan Čen - Knjige o kojima se priča\nU knjižari Delfi u SKC-u u petak, dva dana pred početak 61. Međunarodnog sajma knjiga u Beogradu, predstavljena je knjiga „Šangajska princeza“ kineske književnice Danjan Čen.\nO knjizi su pored autorke govorili Dragan Milenković, direktor Prosvete i prevodilac knjige, Mina Kebin, urednica u Laguni, i Dragan Dragojlović, upravnik Zadužbine „Ivo Andrić“.\nDanjan Čen je ovo četvrta poseta Srbiji, ali ovo je njena prva knjiga koja je prevedena na srpski i objavljena u saradnji Prosvete i Lagune.\nKnjiga „Šangajska princeza“ govori o o jednoj od najfascinantnijih žena Šangaja XX veka Dejzi Kvok i o strahotama koje su preživljavali Kinezi u vreme Kulturne revolucije.\nPrema rečima Milenkovića, Dejzi je bila jedna od najintervjuisanih Kineskinja, ali nikada nije ništa loše kazala o Kini, a knjiga koju nam je podarila Danjan Čen je lepa, potresna i poučna.\nMina Kebin je podsetila da su knjige nobelovca Mo Jena bila prva dela jednog kineskog pisca koje je objavila Laguna i izrazila je nadu da će i biografija Dejzi Kvok postići takav uspeh. Smatra da je Danjan Čen uspešno približila kinesku kulturu srpskim čitoacima, posebno je dala vernu sliku Kulturne revolucije, kao Šangaja koji je danas kulturna prestonica Kine.\nDragojlović je naglasak stavio na patriotizam Kineza koji, bez obzira na to gde žive, gledaju da u svakom pogledu pomognu zavičaju, jer su razumeli da moraju sami da se postaraju o unapređenju privrede i životnog standarda Kine.\nDajen Čen je bila oduševljena velikim prisustvom noivnara jer nije očekivala da će ih biti toliko s obzirom na to da joj je ovo prva konferencija za medije u Srbiji.\nDanjan Čen je došla u Srbiju zahvaljujući Turističkoj organizaciji Srbije, a njene prethodne posete bile su usmerene na upoznavanje Beograda i Srbije, kao i snimanje dokumentarnih filmova o Srbiji, pre svega o kultu kneza Lazara i manastiru Ravanica, koji je na kraju konferencije za medije bio i prikazan.\nDanjan Čen će posetiti i Beogradski sajam knjiga u petak, 28. oktobra, kada će od 17 sati potpisivati svoje knjige na štandu Lagune u Hali 1.


"Potpuno sam uverena u to da zamrznuti konflikt nije u interesu Srbije. Ima više razloga za to pre svega jer je to konflikt, bio zamrznut ili ne, a kao zemlja koja u 21. veku želi i treba da ima više radnih mesta, bolji standard, transparentniju administraciju, jaču vladavinu prava. Ne možete imati konflikt, jer ljudi neće dolaziti i investirati", rekla je Brnabićeva.\n"Sumnjičava sam kad ljudi kažu:’Ne možemo o granicama jer će se otvoriti Pandorina kutija, ali ona je otvorena pre 10 godina’", rekla je Brnabićeva.\n"Kad to uradite, proglasite nezavisnost bez ijednog demokratskog principa, kao što je na primer sprovođenje referenduma, već to uradi grupa ljudi, a druga grupa požuri da prizna time je otvorena Pandorina kutija, a mi pokušavamo da je zatvorimo", naglasila je Brnabićeva.\nNa pitanje moderatorke, novinarke Gardijana, kako vidi nemački stav po tom pitanju i da li joj to otežava zadatak, ona kaže do izvesne mere da.\n"Bilo da je to bio ROSU ili KPS, ja ne prihvatam da su to multietničke snage jer nisu tu da zaštite sve na Kosovu i da zaštite vladavinu prava. Želite da imate snage koje će štititi sve tako ne izgleda Srbima, to su potezi koji ne doprinose dijalogu", rekla je Brnabićeva.\n"Razmenjivali smo nedavno poruke o saradnji dve opere, a onda je Rama na Tviteru napisao da je veliki dan za Kosovo, da je počelo forimiranje vojske i slavio je OVK. I onda kažete šta je to? Da li treba da odgovorim na njegove provokacije? Neću, ali sve to govori koliko se Beograd snažno trudi. Beograd se ponaša kao prijatelj, a često dobije šamar, a nisam sigurna da EU i SAD to vide. Ali mi to radimo zbog naših građana, jer nama drugog puta osim mira i stabilnosti", zaključila je Brnabićeva.


Home / Srebrenica•Bratunac / Dešavanja / Ukinuto vanredno stanje\nBy eSrebrenica.ba on 21. May 2020.@esrebrenica\nNarodna skupština Republike Srpske usvojila je danas Odluku o ukidanju vanrednog stanja na teritoriji Republike Srpske.\nU obrazloženju odluke o ukidanju vanrednog stanja, usvojenoj na posebnoj sjednici Narodne skupštine, navodi se da Ministarstvo zdravlja i socijalne zaštite Republike Srpske smatra opravdanim uvođenje pristupa kojim će se postepeno život vraćati u normalu.\nOvu odluku podržalo je 60 narodnih poslanika, dok jedan nije glasao. Odluka stupa na snagu narednog dana od objavljivanja u “Službenom glasniku Republike Srpske”.\nPredsjednik Vlade Republike Srpske Radovan Višković je u završnoj riječi o prijedlogu ove odluke, rekao da su stvoreni uslovi za ukidanje vanrednog stanja i da će od sutra biti ukinut policijski čas.\nPremijer je pozvao sve građane da i dalje povedu računa i slijede mjere prevencije i zaštite od virusa korona.


nepotizam | Tuzlanski.ba\nPremijer Kantona Sarajevo Edin Forto razgovarao je danas sa šefom Delegacije Evropske unije i specijalnim predstavnikom EU u BiH ambasadorom Johann Sattlerom o projektima iz oblasti zaštite okoliša, energetske efikasnosti, te borbi protiv korupcije. Forto…\nStranačko zapošljavanje, bez javnih konkursa bosanskohercegovačka je svakodnevnica. Bez obzira na višegodišnja upozorenja nevladinih i međunarodnih organizacija nepotizam u BiH, zajedno sa korupcijom cvjeta. Procjenjuje se da je za samo šest godina korupcija u Bosni…\nZakon o moralnosti političkog života, koji ne dopušta političarima da zapošljavanju članove svojih familija, iznimno bi bio potreban društvu zarobljenom u korupciji, kakvo je naše, no nema bilo kakvih konkretnih naznaka da će jedan takav…\nNakon nezakonitog zapošljavanja bližnjih zvaničnika federalne Vlade, analitičari se pribojavaju da bi narod mogao početi utjerivati pravdu vlastitim metodama. Još se nije smirila bura oko zapošljavanja kćerke premijera bh. entiteta Federacija Bosne i Hercegovine Fadila…\nNepotizam, stranačko zapošljavanje i skrivene norme u Tuzlanskom kantonu (VIDEO)\nKomisija za borbu protiv korupcije Skupštine Tuzlanskog kantona zatražila je od Ministarstva za boračka pitanja da zaustavi nepotizam i stranačko zapošljavanje koji su zabilježeni na posljednjem konkursu za prijem nastavnika u osnovnim i srednjim školama.…


Izaslanik UN za Siriju podneo ostavku\nSpecijalni izaslanik UN za Siriju, Lakdar Brahimi (arhiva)\nLakdar Brahimi, posle dve godine bezuspešnih diplomatskih pokušaja da pronađe rešenje za krizu u Siriji, podneo ostavku na funkciju specijalnog izaslanika UN i Arapske lige.\nSpecijalni izaslanik Ujedinjenih nacija i Arapske lige za Siriju, Lakdar Brahimi, podneo je ostavku. Generalni sekretar Ujedinjenih nacija Ban Ki-mun prihvatio je ostavku koja stupa na snagu 31. maja.\nBivši ministar inostranih poslova Alžira dve godine je nastojao da pronađe diplomatsko rešenje za okončanje trogodišnjeg sirijskog građanskog rata.\nBan je za Brahimija rekao da je jedan od “najbriljantnijih diplomata na svetu”, dodajući da je u radu bio “suočen sa nemogućim uslovima - podeljenom Sirijom i Bliskim istokom i širom međunarodnom zajednicom, takođe beznadežno podeljenom oko metoda za okončanje konflikta”.\nOsamdesetogodišnji Brahimi vršio je dužnost specijalnog izaslanika Ujedinjenih nacija za nekoliko međunarodnih pitanja u protekle dve decenije, uključujući Avganistan, od oktobra 2001. do decembra 2004.\nBrahimi je uspeo da organizuje dve runde mirovnih razgovora u Ženevi kojima su prisustvovali predstavnici sirijske vlade i opozicije. Oba sastanka, međutim, okončana su bez rezultata. Brahimi je takođe nastojao da obnovi pregovore, koji su u međuvremenu propali posle zakazivanja predsedničkih izbora idućeg meseca. Uprkos svemu Brahimi je izrazio uverenje da će kriza biti okončana.


Potpisujem :: Pred ženama su veliki izazovi – potrebni su nam povezivanje, solidarnost i aktivizam\nZavršna konferencija, posvećena praćenju primene Konvencije Saveta Evrope protiv nasilja prema ženama i nasilja u porodici, održana je u Beogradu 3.11.2016. godine. Tema konferencije fokusirana je na podršku i osnaživanje žena sa iskustvom nasilja, na diskusiju o primeni standarda Konvencije, odnosno na razvoj dostupnih, delotvornih, efikasnih i sveobuhvatnih opštih i specijalizovanih usluga za žene i njihovu decu. Program konferencije je u prilogu na srpskom i engleskom jeziku.\nNa tri panela diskutovalo se sa: predstavnicima zakonodavne vlasti o tome kako delotvornije pratiti rad Vlade i kako bolje sarađivati sa predstavnicama ženskih organizacija; predstavnicima izvršne vlasti o primerima dobre prakse i mogućnosti odgovornog odnosa prema žrtvama nasilja; predstavnicama specijalizovanih ženskih organizacija, koje imaju višedecenijsko iskustvo u direktnom radu sa ženama o stanju i izazovima sa kojima se suočavaju. U uvodnom obraćanju Tanja Ignjatović je istakla da je četvorogodišnji regionalni projekat, koji je okupio 29 ženskih organizacija iz šest država regiona, uz podršku dve najveće evropske mreže, WAVE i EWL, doprineo nastanku značajnih rezultata. Oni se ogledaju u odličnoj saradnji, razmeni znanja i iskustava i međusobnoj podršci. Izrađena je zajednička metodologija za analizu usklađenosti zakonodavnog i policy okvira svake od država sa standardima Konvencije (za 51 član), kao i zajednički indikatori za praćenje primene Konvencije. Redovno se pripremaju godišnji izveštaji o stanju u primeni Konvencije, kao i prilozi za online bazu podataka, koji sadrže grafičke prikaze o stanju po godinama i poređenja među državama iz regiona.


U većini zdravstvenih ustanova u Srbiji nedostaju anesteziolozi, kardiohirurzi, radiolozi, pedijatri, ali i medicinske sestre, a iako je jedan broj lekara proteklih godina potražio angažman u inostrastvu, predstavnici Ministarstva zdravlja su najavili mogućnost zapošljavanja nedostajućih kadrova što bi obezbedilo normalan rad u zdravstvenim ustanovama.\nPomoćnik ministra zdravlja Dubravka Šaranović kaže da je to ministarstvo napravilo kadrovski plan prema kome u zdravstenom sistemu Srbije nedostaje 400 lekara, 500 zdravstvenih saradnika i 2. 600 medicinskih sestara i da je uputilo Minisarstvu finansija zahtev da se obezbede sredstva za njihovo zapošljavanje.\n- Nisu dobijena veća sredstva za te namene, a može se desiti da u toku ove godine bude priliva u budžetu pa da se zaposli deo njih- kazala je Šaranović navodeći da srpskom zdravstvenom sistemu nedostaju uglavnom radiolozi, anesteziolozi, ali i kardiohirurzi, ginekolozi, pedijatri..\nKako je kazala, neka radna mesta su oslobodjenja time što je jedan broj zdravstvenih radnika otišao u penziju i na osnovu toga ukazalo oko 300 slobodnih radnih mesta.\nKada su u pitanju sredstva za zapošljavanje lekara, portparol Republičkog fonda za zdravstveno osiguranje Sanja Mirosavljević kazala je da ta ustanova ove godine nije dobila dodatna sredstva za zapošljavanje novih kadrova.\nSamo na plate za 104.000 zaposlenih u zdravstvu, kako je kazala, RFZO izdvaja više od 90 milijardi dinara.\nMeđutim, ohrabruje činjenica da je nedavno objavljen konkurs za zaposlenje 60 lekara i 100 medicinskih sestara koji će biti raspoređeni po zdravstvenim ustanovama čiji je osnivač grad Beograd.\nKako je saopštila Gradska uprava, radi se uglavnom, o lekarima i medicinskim radnicima starim između 25 i 30 godina, koji će na taj način steći uslove za specijalizaciju ili drugu vrstu usavršavanja, a od 100 medicinskih sestara, njih 75 biće raspoređeno u četiri kliničko-bolnička centra.\nSa nedostatkom kadrova najviše "kubure" veći kliničko bolnički centri, pa tako u KCS takođe nedstaju radilozi i anesteziolozi, a KBC "Dr Dragiša Mišović Dedinje" nedavno je ostalo bez pet kardiologa i šest anesteziologa koji su posao potražili u inostranstvu.\nAnesteziolozi UKC Niš porodili trudnicu POZITIVNU na koronu: Majka KRITIČNO, evo u kakvom je stanju beba


f Ugroženo zdravlje dece u Zajači? - Arhus Centar Subotica\nUgroženo zdravlje dece u Zajači?\nPovećan nivo olova u krvi kod 82 odsto ispitane dece u Zajači kod Loznice, čija je životna sredina ugrožena radom topionice olova, poručio Zaštitnik građana i pozvao nadležna ministarstva da reaguju. Srbija nema akreditovane laboratorije u kojima bi se ispitao nivo olova u krvi i te analize bi trebalo da se urade u Sloveniji, odgovara ministarka Slavica Đukić Dejanović.\nSrbija nema akreditovane laboratorije u kojima bi se ispitao nivoa olova u krvi dece koja žive u Zajači kod Loznice i te analize bi trebalo da se urade u Sloveniji, najavila je ministarka zdravlja Slavica Đukić Dejanović, reagujući na predlog Zaštitnika građana da Ministarstvo zdravlja hitno preduzme mere da se zaštiti zdravlje dece, ugroženo zbog zagaženja životne sredine.\n"Razgovarala sam sa ministrom zdravlja Slovenije i od njega dobila usmeno obećanje, ali treba i pismeno da nas obaveste da njihove laboratorije rade analize olova u krvi dece", rekla je ministarka novinarima.\nĐukić Dejanović je navela da postoji "još jedan postupak koji prethodi, jer roditelji dece treba da se saglase da daju da se deci vadi krv, jer se radi o invazivnoj metodi".\n"Zbog toga sam naložila da stručnjaci doma zdravlja razmotre druge mogućnosti detekcije olova. Kada su te vrednosti visoke, moguće je da se olovo nađe i u urinu, što nije skopčano sa neophodnim pristankom roditelja", kazala je Đukić Dejanović.\nIstičući da je "dom zdravlja upravo dobio jednu takvu sugestiju", ministarka zdravlja je dodala da je "u svaki korak uključen Institut za javno zdravlje (Srbije) i regionalna institucija za javno zdravlje".\nČinjenica je "da mi nemamo kliničkih parametara za bolest, ali moramo pratiti koncentraciju olova uz saglasnost roditelja", objasnila je Đukić Dejanović.\nOna je rekla da "ne možemo izvaditi krv ako nemamo referentnu ustanovu" i istakla da "imamo stručnjake da interpretiraju rezultate, ali nemamo referentnu laboratoriju i zbog toga što smo dobijali različite rezultate u različitim laboratorijama".\nApel zaštitnika građana\nZaštitnik građana Srbije zatražio je od nadležnih minisatrstava da bez odlaganja počnu redovnu kontrolu zagađenosti vazduha, vode i zemljišta u Zajači, kod Loznice, koja je ugrožena radom topionice olova.\nU saopštenju se ocenjuje da su Ministarstvo energetike, razvoja i zaštite životne sredine i Ministarstvo zdravlja u Zajači "povredili prava građana, posebno dece, na zdravu životnu sredinu, jer su propustili da preduzmu sveobuhvatne i kontinuirane mere kontrole zagađenosti životne sredine i obaveštavaju građane o njenom stanju".\n"Iako su prethodne analize ukazale na zagađenost životne sredine u ovom mestu i povećan nivo olova u krvi kod čak 82 odsto od preko 100 ispitane dece, Ministarstvo energetike, razvoja i zaštite životne sredine je prekinulo, bez obrazloženja, s praćenjem kvaliteta vazduha u Zajači, tako što je uklonilo mernu stanicu za uzorkovanje vazduha, a nijedna od mera praćenja kvaliteta vode, zemljišta i hrane koje je posle zabrinjavajućih rezultata zatražio Zavod za javno zdravlje iz Šapca nije sprovedena", piše u saopštenju.\nZaštitnik građana preporučio je Ministarstvu energetike, razvoja i zaštite životne sredine da bez odlaganja počne s redovnom kontrolom zagađenosti vazduha, vode i zemljišta u Zajači, a o utvrđenim podacima redovno izveštava stanovnike tog mesta i zainteresovanu javnost.\nMinistarstvu zdravlja preporučeno je da, bez odlaganja, uz saglasnost roditelja, sprovede novo ispitivanje nivoa olova u krvi kod dece koja žive u Zajači i preduzme druge preventivne i interventne mere, u skladu s rezultatima ispitivanja.\nZaštitnik građana posebno je preporučio ministarstvima energetike i zdravlja da s drugim nadležnim organima i ustanovama, predstavnicima kompanije u čijem je vlasništvu topionica, kao i predstavnicima stanovništva Zajače, bez odlaganja otpočnu stalni dijalog i preduzmu mere radi zaštite zdravlja stanovništva i životne sredine.\nPodseća se da su Ministarstva dužna da u roku od 21, odnosno 60 dana, obaveste Zaštitnika građana o postupanju po preporukama.


Zavejan deo Srbije - pune ruke posla za putare\nNaslovnica NAJNOVIJE Društvo Zavejan deo Srbije – pune ruke posla za putare\nZavejan deo Srbije – pune ruke posla za putare\nNova Varoš/Ivanjica — Sneg koji sa kratkotrajnim prekidima na teritoriji opštine Nova Varoš pada duže od 48 sati, ali i jak vetar, zadaju velike probleme meštanima planinskih sela.\nNajkritičnija situacija je u mesnim zajednicama Božetići, Akmačići i Jasenovačko Trudovo, gde su zavejani lokalni putni pravci.\n“Formirani su ogromni smetovi i to pravi najveće probleme putarima. Na teren je upućena sva raspoloživa laka mehanizacija, a sutra će biti poslate i teške mašine kako bi bio očišćen put do svih kuća. Nadamo se da će, ukoliko ne dođe do novih intenzivnih padavina, svi pravci biti prohodni u naredna 24 sata“, izjavio je za Rinu Radosav Vasiljević, predsednik opštine Nova Varoš.\nIntenzivne padavine ponovo nisu zaobišle ni planinu Goliju, napadao je skoro metar snega, a državni put Golijska reka – Odvraćenica je neprohodan za saobraćaj.\n„Ekipe su na terenu, konstantno se radi na pročišćavanju puta, ali situaciju otežavaju jako loši vremenski uslovi, vetar i smanjena vidljivost. Ovo je jedina deonica koja je na terotoriji ivanjičke opštine neprohodna, mahom je to pravac koji u većini slučajeva najviše koriste turisti zato apelujemo na sve da na put ka Odvraćencu ne kreću bez preke potrebe i neophodne zimske opreme“, rekao je Vitomir Arsović iz Javnog preduzeća „Putevi Ivanjica“.


12 pitanja koja će otkriti da li ste vi i vaš partner srodne duše — Psihologija — Lovesensa.rs\n"Ne znam kako si mi tako poznat... ni zašto mi se čini kao da te se sve više sećam, a ne da te sve bolje upoznajem... Svaki novi osmeh, svaki novi šapat vodi me ka nemogućem zaključku - da sam te i ranije poznavala, da sam te i ranije volela - u nekom drugom vremenu, na nekom drugom mestu, u nekom drugom bitisanju."\nDa bismo lakše proverili da li smo našli srodnu dušu, može biti korisno da postavimo sledeća pitanja:\nDa li dajemo prostora jedno drugom za autonomnost (samostalnost, nezavisnost)?\nUspevamo li da se dogovorimo i onda kada su naša gledišta različita?\nOsećam li se prihvaćeno zbog toga kakva sam?\nOtvorenost prema drugima dozvoljava svakoj osobi da se ne zatvori u partnersku vezu nego da bude oprezan i na sledeće aspekte: prijateljstva, hobi, saradnju sa drugima, lični razvoj ... Važno je da se osoba u svakom trenutku svoga života pita što može biti poboljšano u njenom karakteru, u njenom životu, odnosu sa partnerom, decom...


HAVANA – Kuba je ponovo uvela striktan karantin za prestonicu Havanu nakon skoka broja novih slučajeva koronavirusa i naložila zatvaranje restorana, barova, obustavu javnog prevoza i zabranu pristupa plaži. Kuba, koja se smatra uspešnom pričom u Latinskoj Americi zbog načina na koji se izborila sa prvim talasom epidemije koronavirusa, ublažila je restrikcije u julu pošto je imala samo nekoliko slučajeva dnevno, prenosi Tanjug. Ali broj novozaraženih u poslednje dve nedelje ponovo se vratio na nivo iz aprila. Danas je registrovano 59 novoobolelih, a ministarstvo zdravlja navodi da bi situacija mogla da izmakne kontroli ako vlasti ne preduzmu hitnu akciju, prenosi Rojters. „Svedoci smo novog skoka epidemije koja ugrožava čitavo stanovništvo”, rekao je kubanski ministar zdravlja\n18.07.2020 u 15:58\nHAVANA – Kuba namerava da ukine porez na zvanični kurs dolara od 10 odsto kako bi ublažila posledice pandemije koronavirusa i nadoknadila gubitak prihoda od turizma. Porez je uveden 2004. godine, a podstakao je stvaranje paralelnog crnog tržišta američke valute, prenosi Tanjug. Kubanska vlada sada namerava da ukine taj porez kako bi privukla više deviza u zemlju, priznaje da je odluku pospešila pandemija koronavirusa i gubitak prihoda od turizma, ali naglašava ipak da ne planira da „dolarizuje” zemlju, prenosi Bankar.me. Od ponedeljka će takođe 72 od ukupno 4.800 trgovina pod kontrolom države prihvatati plaćanje dolarima za hranu i higijenske potrepštine, iako ne u gotovini već karticama povezanim s dolarskim računima. Vlada je već prošle godine odobrila plaćanje\n23.05.2020 u 09:18\nHAVANA – Kubanske vlasti saopštile su da je korišćenje dva leka koja su razvile kubanske biotehnološke kompanije dovelo do značajnog smanjenja smrtnosti od posledica koronavirusa u toj zemlji. Zdravstveni zvaničnici Kube saopštili su da su za proteklih devet dana registrovana samo dva smrtna slučaja povezana sa kovidom-19, preneo je Rojters. Vlada u Havani, koja se, kako navodi Rojters, nada da će doći do povećanja izvoza kubanskih lekova, reklamira razne kubanske lekove koji pomažu u sprečavanju upalnih infektivnih procesa povezanih sa koronavirusom. Vlasti karipske države navode da su dva leka posebno pomogla u lečenju teško obolelih od kovida-19, odnosno u sprečavanju „citokinskog sindroma” – opasne imunološke preterane reakcije organizma, koja dovodi do toga da imuni sistem